open-index/open-wikipedia-markdown huggingface dataset:
વૈષ્ણોદેવી (જમ્મુ અને કાશ્મીર)

**વૈષ્ણોદેવી** માતાનું મંદિર હિંદુ ધર્મનાં મંદિરો પૈકીનું સમગ્ર ઉત્તર ભારતમાં સૌથી વધુ શ્રધ્ધાળુઓ દર્શન કરવા જતા હોય એવું આસ્થાનું કેન્દ્ર છે. આ મંદિર ભારત દેશના ઉત્તર ભાગમાં આવેલા  જમ્મુ અને કાશ્મીર રાજ્યમાં જમ્મુ જિલ્લાથી દૂર ત્રિકૂટ પર્વત પર આવેલું છે. વૈષ્ણોદેવી માતાને **માતા રાની** અને **વૈષ્ણવી** નામથી પણ સંબોધન કરવામાં આવે છે. માતાજીને દુર્ગા રુપે પણ માનવામાં આવે છે.

વૈષ્ણોદેવી જમ્મુ અને કાશ્મીર રાજ્યના જમ્મુ શહેરથી ૪૮ કિલોમીટર દૂર આવેલા કટરા નજીકના પહાડોમાં આવેલું છે અને ઉત્તર ભારતનું આ એક ખૂબ જ લોકપ્રિય તીર્થસ્થળ છે. આ સ્થળ દરિયાઇ સપાટીથી ૫,૨૦૦ ફૂટની ઊંચાઇ પર આવેલું છે અને કટરા શહેરથી એનું અંતર લગભગ ૧૩.૫ કિમી જેટલું છે.
દર વર્ષે અહીં લાખોની સંખ્યામાં શ્રધ્ધાળુઓ દર્શન કરવા આવે છે. ભારત દેશ ખાતે તિરુપતિ વ્યંકટેશ્વર મંદિર પછી બીજા ક્રમે આવતું એવું મંદિર છે, કે જ્યાં ભક્તો સૌથી વધુ સંખ્યામાં દર્શન કરવા કાજે આવે છે. આ મંદિરની દેખરેખનું કાર્ય **શ્રી માતા વૈષ્ણો દેવી દેવસ્થાન કમિટિ** કરે છે.

## ઇતિહાસ
હિંદુ માન્યતા પ્રમાણે માતા વૈષ્ણોદેવીએ, દક્ષિણ ભારતમાં રત્નાકર સાગરના ઘરે જન્મ લીધો હતો. ઘણાં વર્ષોથી સંતાન સુખથી વંચિત રહેલા રત્નાકરે પહેલી બાળકીનું નામ ત્રિકુટા રાખ્યું હતું. ત્યારબાદ માતાનો જન્મ ભગવાન વિષ્ણુના પરિવારથી થયો અને તેઓ વૈષ્ણવી કહેવાયા. 

જ્યારે ભગવાન રામ વનવાસના સમયે સીતાજીની શોધ કરી રહ્યા હતા ત્યારે એમણે વૈષ્ણવીને ઘોર તપસ્યામાં લીન થયેલાં જોયાં. વૈષ્ણવીએ ભગવાન રામને કહ્યું કે એમણે શ્રી રામને પોતાના પતિ માની લીધા છે, પરંતુ શ્રી રામે કહ્યું કે  આ જન્મમાં  તેઓ સીતાજી પ્રત્યે સમર્પિત છે અને કલિયુગમાં તેઓ માતા વૈષ્ણોદેવીના પતિ થશે. આ સાથે જ ભગવાન રામે તેમને માણેક પર્વતની ત્રિકટા પહાડોની ગુફામાં તપસ્યા કરવા માટે કહ્યું. લોકવાયકા છે કે આ ગુફા જ માતાજીનું સ્થાન છે. ભૂગર્ભ શાસ્ત્રીઓ પણ આ ગુફાને અબજો વર્ષ પુરાણી હોવાનું જણાવે છે. માતાજીની આ ગુફા ત્રિકટા પર્વતમાં ઉત્તર જમ્મુથી ૬૧ કિલોમીટરના અંતરે આવેલી છે. ગુફામાં મહાકાળી, મહાલક્ષ્મી અને મહાસરસ્વતીની પ્રતિમાઓ છે.

## સંદર્ભ 
## બાહ્ય કડીઓ 
* 
*શ્રી માતા વૈષ્ણોદેવી દેવસ્થાન કમિટિની અધિકૃત વેબસાઇટ
*શ્રી માતા વૈષ્ણોદેવી વેબસાઇટ 
*વૈષ્ણોદેવી અને પટનીટોપ પ્રવાસ માટે 
*માતા વૈષ્ણોદેવીની દંતકથા  
*માતા વૈષ્ણોદેવી સંશાધન 
*માતા વૈષ્ણોદેવી દેવસ્થાન વિશે વિસ્તૃત માહિતી
*માતા વૈષ્ણોદેવી દેવસ્થાન અને યાત્રા
*વિગતવાર માહિતીસભર *મેરી મૈયા* વેબસાઇટ
*માતા વૈષ્ણોદેવી દેવસ્થાન અને યાત્રા વિશે માહિતી
*માતા વૈષ્ણોદેવીની કથા
*હિન્દી ભાષામાં માતા વૈષ્ણોદેવીની કથા
*માતા વૈષ્ણોદેવી દેવસ્થાનની શુલ્કસહિતની (પેઇડ) તત્કાળ દર્શન સેવા 

શ્રેણી:યાત્રાધામ
કાછેલ (તા. છોટાઉદેપુર)

**કાછેલ (તા. છોટાઉદેપુર)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા છોટાઉદેપુર તાલુકામાં આવેલું એક ગામ છે. કાછેલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં મુખ્યત્વે આદિવાસી લોકો વસવાટ કરે છે.

શ્રેણી:છોટાઉદેપુર તાલુકો
બ્લેકપૂલનો ટાવર

**બ્લેકપૂલનો ટાવર** એ ઇંગ્લેંડ દેશના ઉત્તર ભાગમાં દરિયાકિનારે આવેલા બ્લેકપૂલ શહેરમાં આવેલું એક સ્થાપત્ય છે.

આ ટાવર ઇ. સ. ૧૮૯૧ના વર્ષમાં  એફિલ ટાવરની શૈલીમાં બાંધવામાં આવ્યો હતો. આ ટાવરના નિર્માણકાર્યમાં ૪૫,૦૦૦ પાઉન્ડ (લગભગ ૭૦,૦૦૦ અમેરિકી ડોલર) જેટલો ખર્ચ થયો હતો. આ ટાવરની ઉંચાઇ ૫૧૮ ફૂટ તેમ જ વજન ૨,૫૮૬ ટન જેટલું થાય છે.  મુખ્યત્વે આ ટાવર પોલાદ અને લોખંડમાંથી બનાવવામાં આવ્યો છે.

આ સ્થાપત્ય પ્રવાસીઓને આકર્ષવા તેમ જ બ્લેકપૂલ શહેરના આકર્ષક સ્થળ તરીકેનો હેતુ પાર પાડે છે. આ સ્થળે ટાવરની સાથે જ હારબંધ ગોલ્ડન માઇલ, દરિયો, બ્લેકપૂલ પ્લેઝર બીચ (થીમ પાર્ક), વગેરે આવેલાં છે.

ઈ. સ. ૧૮૭૦ના સમયનું અહીંનું સૌથી જૂનું મકાન માછલીઘરનું છે, જે ડો. ક્રોકર્સ મેનેજરી એન્ડ એકવેરીયમનો એક ભાગ છે. આ જળ સંગ્રહાલયને જ્યારે એની ફરતે બ્લેકપૂલના ટાવરનું નિર્માણકાર્ય ચાલુ હતું ત્યારે ફંડ ભેગું કરવા માટે ખુલ્લું મૂકવામાં આવ્યું હતું.

આ ટાવરની માલિકી ટ્રેવર હેમિંગ્સ નામના સ્થાનીક વેપારી ધરાવે છે.

## સંદર્ભો
શ્રેણી:ઇંગ્લેન્ડ
ચોટીલી ડુબકી

**ચોટીલી ડુબકી** (અંગ્રેજી:Great Crested Grebe) એ એક ડુબકી કુટુંબનું જળપક્ષી છે.

## Description 
આ પક્ષી ૪૬-૫૧ સેમી. લંબાઇ અને પાંખો સહીત ૫૯-૭૩ સેમી. પહોળાઇ ધરાવે છે. આ પક્ષી ગજબનું તરવૈયું અને ડુબકીબાજ હોય છે, અને પાણીમાંથી માછલી પકડવામાં તે નિપૂણતાનો ઉપયોગ કરે છે. ઉનાળામાં પુખ્તવયનાં પક્ષીઓ માથાં અને ગરદન પર પટ્ટીઓ ધરાવતા હોય તુરંત ઓળખાઇ જાય છે, શિયાળામાં આ પક્ષી અન્ય 'ડુબકી કુટુંબ'નાં પક્ષીઓ કરતાં વધુ સફેદ દેખાય છે, ખાસતો આંખનો ઉપરનો સફેદ ભાગ અને ગુલાબી ચાંચને કારણે ઓળખાઇ જાય છે.

યુવા પક્ષીઓ માથા પર ઘેરા કાળા-ધોળા ચટાપટા (ઝેબ્રા જેવા) ધરાવે છે, જે પુખ્તવયે નાશ પામે છે.

## બાહ્ય કડીઓ 
*BTO BirdFacts - ચોટીલી ડુબકી
*પક્ષીજીવન જાતિ હકિકતો 
*IUCN લાલ યાદી 

શ્રેણી:ભારતીય ઉપખંડનાં પક્ષીઓ
શ્રેણી:ડુબકી કુટુંબ
શ્રેણી:પ્લવાકાર ગોત્રનાં પક્ષી
ડુબકી કુટુંબ

ભારતીય ઉપખંડમાં નીચે પ્રમાણેનાં **ડુબકી કુટુંબ**નાં પક્ષીઓ જોવા મળે છે.
[thumbnail|200px|right|[હૈદરાબાદનાં 'કમળ તળાવ'માં 'નાની ડુબકી']]

શ્રેણી:પક્ષી
શ્રેણી:ભારતીય ઉપખંડનાં પક્ષીઓ
શ્રેણી:ડુબકી કુટુંબ
શિયાળુ નાની ડુબકી

**શિયાળુ નાની ડુબકી** કે **શ્યામગ્રિવા ડુબકી** (અંગ્રેજી:Black-necked Grebe, (ઉત્તર અમેરિકામાં) Eared Grebe), ડુબકી કુટુંબનું જળપક્ષી છે, આ પક્ષી ઓસ્ટ્રેલિયા અને એન્ટાર્કટિકા સિવાઇનાં વિશ્વનાં તમામ ખંડોમાં જોવા મળે છે.
## ચિત્ર ગેલેરી 

Image:Podiceps nigricollis 001.jpg|નાની ડુબકી
image:Eared Grebe.jpg|અમેરિકન ઇયર્ડ ગ્રીબ
Image:Horned Grebe.jpg|સમાન હોર્નડ ગ્રીબ
Podiceps nigricollis MHNT.ZOO.2010.11.39.2.jpg |Museum specimen 

## બાહ્ય કડીઓ 
* BTO પક્ષી માહિતી - શિયાળુ નાની ડુબકી
* ઇયર્ડ ગ્રીબ – Cornell Lab of Ornithology
* ઇયર્ડ ગ્રીબ  – ઇ નેચર.કોમ

શ્રેણી:ભારતીય ઉપખંડનાં પક્ષીઓ
શ્રેણી:ડુબકી કુટુંબ
શ્રેણી:પ્લવાકાર ગોત્રનાં પક્ષી
શિયાળુ મોટી ડુબકી

**શિયાળુ મોટી ડુબકી** (અંગ્રેજી:Red-necked Grebe), એ રૂતુપ્રવાસી જળપક્ષી છે. જે મોટાભાગે ઉત્તર ગોળાર્ધનાં ગરમ પ્રદેશોમાં, સમુદ્ર કે વિશાળ જળરાશીઓને કાંઠે જોવા મળે છે.

## સંદર્ભ
## બાહ્ય કડીઓ
*USGS - શિયાળુ મોટી ડુબકી માહિતી 
*શિયાળુ મોટી ડુબકી માહિતી અને ચિત્રો
*ફ્લિકર, વિશ્વનાં પક્ષીઓ ચિત્રો
*ચલચિત્રો ઇન્ટરનેટ પક્ષીસંગ્રહ પર

શ્રેણી:પક્ષી
શ્રેણી:ભારતીય ઉપખંડનાં પક્ષીઓ
શ્રેણી:ડુબકી કુટુંબ
શ્રેણી:પ્લવાકાર ગોત્રનાં પક્ષી
નાની ડુબકી

**નાની ડુબકી** કે **ડુબકી** (અંગ્રેજી:Little Grebe, હિન્દી: पनडुब्बि, સંસ્કૃત: लघुवज्जुल), લંબાઇમાં ૨૩-૨૯ સેમી. હોય છે. આ પક્ષી ડુબકી કુટુંબનું નાનામાં નાનું જળપક્ષી છે, જે લગભગ તમામ પ્રકારનાં જળસ્ત્રોતો પર જોવા મળે છે.

## ચિત્ર ગેલેરી

Image:Little Grebe (Tachybaptus ruficollis) with juveniles W IMG 6793.jpg|નાની ડુબકી, બચ્ચાઓ સાથે, ક્રિષ્ના વન્યજીવન અભયારણ્ય, આંધ્ર પ્રદેશ, ભારત.
Image:Little Grebe (Tachybaptus ruficollis)- Non-breeding- in an Indian Lotus (Nelumbo nucifera) Pond in Hyderabad, AP W IMG 7608.jpg‎|*T. r. albescens‎* - Non-breeding plumage- in an Indian Lotus *Nelumbo nucifera* Pond  in  Hyderabad, India.
Image:Little Grebe (Tachybaptus ruficollis)- Non-breeding- bathing in an Indian Lotus (Nelumbo nucifera) Pond in Hyderabad, AP W IMG 7606.jpg‎|*T. r. albescens‎* - Non-breeding plumage- bathing in an Indian Lotus *Nelumbo nucifera* Pond  in  Hyderabad, India.
Image:Little Grebe (Tachybaptus ruficollis) just coming out of water in Hyderabad, AP W IMG 7613.jpg|*T. r. albescens‎* - breeding plumage- just coming out of water  in  Hyderabad, India.‎
Image:Little Grebe (Tachybaptus ruficollis)- breeding plumage- in Hyderabad, AP W IMG 7648.jpg|*T. r. albescens‎* - breeding plumage in  Hyderabad, India.
File:Little Grebe (Tachybaptus ruficollis) in AP W IMG 3476.jpg|*T. r. albescens‎* - breeding plumage in Uppalapadu, Andhra Pradesh, India.
File:Little Grebe (Tachybaptus ruficollis) in AP W IMG 3324.jpg|*T. r. albescens‎* - Non-breeding plumage in Uppalapadu, Andhra Pradesh, India.
Image:Little Grebe (Adult with Immature) I2 IMG 1615.jpg|*T. r. albescens‎* - Adult with immature at Purbasthali in  Burdwan District of West Bengal, India.
Image:Little Grebe (Tachybaptus ruficollis)- Breeding plumage at Secunderabad W IMG 6590.jpg|*T. r. albescens‎* - Breeding plumage in  Secunderabad , India.
Image:Little Grebes (Breeding plumage) I IMG 1620.jpg|*T. r. albescens‎* - Breeding plumage at Purbasthali.
Image:Little Grebe summer 300.jpg|Breeding plumage
Image:LittleGrebe1.jpg|Winter plumage
Image:Little Grebe chick 700.jpg|A chick
Image:Tachybaptus_ruficollis_1_(Marek_Szczepanek).jpg|Breeding plumage
Image:Tachybaptus_ruficollis_2_(Marek_Szczepanek).jpg|Breeding plumage
Image:Little Grebe (Non-breeding plumage) I IMG 8202.jpg|*T. r. albescens‎* - Non-breeding plumage
File:Little Grebe (Tachybaptus ruficollis) with a juvenile W IMG 6785.jpg|*T. r. albescens‎* with a juvenile in Krishna Wildlife Sanctuary, Andhra Pradesh, India.
File:Little Grebe (Tachybaptus ruficollis) juveniles W IMG 6796.jpg|*T. r. albescens‎* juveniles in Krishna Wildlife Sanctuary, Andhra Pradesh, India.
Tachybaptus ruficollis MHNT.ZOO.2010.11.37.9.jpg |Museum specimen 

-->

## સંદર્ભ
## બાહ્ય કડીઓ
*BTO પક્ષીમાહિતી - નાની ડુબકી
*નાની ડુબકી ચલચિત્રો ઇન્ટરનેટ પક્ષીસંગ્રહ પર
*પુખ્તતા અને પ્રજનન (PDF) જાવિઅર બ્લાસ્કો દ્વારા 

શ્રેણી:ભારતીય ઉપખંડનાં પક્ષીઓ
શ્રેણી:ડુબકી કુટુંબ
શ્રેણી:પ્લવાકાર ગોત્રનાં પક્ષી
યુરિયા

thumb|right|યુરિયાના અણુનું ચિત્રાંકન
thumb|right|યુરિયાનું રાસાયણિક સૂત્ર
**યુરિયા** એક કાર્બનિક સંયોજન છે જેનું રાસાયણિક સૂત્ર (NH2)2CO છે. કાર્બનિક સંયોજનના ક્ષેત્રમાં એને *કાર્બામાઇડ* પણ કહેવામાં આવે છે. આ એક રંગહીન, ગંધહીન, સફેદ, રવાદાર તેમજ ઝેરી ઘન પદાર્થ છે. તે પાણીમાં સહેલાઈથી ઓગળી જાય છે. તે સસ્તન અને સરીસૃપ વર્ગના પ્રાણીઓના મૂત્રમાં જોવા મળે છે. ખેતીમાં નાઇટ્રોજનયુક્ત ખાતરના સ્વરૂપે યુરિયાનો બહોળા પ્રમાણમાં ઉપયોગ કરવામાં આવે છે. યુરિયા સર્વપ્રથમ ૧૭૭૩ના વર્ષમાં મૂત્રમાંથી ફ્રેંચ વૈજ્ઞાનિક હિલેરી રાઉલેએ શોધ્યું હતું, પરંતુ કૃત્રિમ રીતે સૌથી પહેલાંં યુરિયા બનાવવાનો શ્રેય જર્મન વૈજ્ઞાનિક વોહલરને ફાળે જાય છે.
એમણે સિલ્વર આઇસોસાઇનેટમાંથી યુરિયાનું નિર્માણ કર્યું તથા સ્વીડનના વૈજ્ઞાનિક બર્જેલિયસને એક પત્ર લખ્યો કે મેં કિડનીની મદદ લીધા વગર કૃત્રિમ વિધિ દ્વારા યુરિયા બનાવ્યું છે. આ સમયકાળમાં આખા જગતમાં બર્જેલિયસના સિદ્ધાંત મુજબ યુરિયા જેવા કાર્બનિક સંયોજન સજીવોના શરીરની બહાર બનાવી શકાય નહીં તેમજ એને બનાવવા માટે પ્રાણશક્તિની જરૂર પડે છે, એવું માનવામાં આવતું હતું.

જર્મન વૈજ્ઞાનિક વોહલરની રીત મુજબનું સમીકરણ : AgNCO (સિલ્વર આઇસોસાઇનેટ) + NH4Cl → (NH2)2CO (યુરિયા) + AgCl
મોટા પાયા પર યુરિયાનું ઉત્પાદન દ્રવ એમોનિયા તેમ જ દ્રવ કાર્બન ડાઇ-ઓક્સાઇડ વચ્ચેની રાસાયણિક પ્રક્રિયા વડે કરવામાં આવે છે.

## ઉપયોગ 
યુરિયાનો ઉપયોગ મુખ્યત્વે ખેતી માટેની જમીનમાં નાઇટ્રોજનનું પ્રમાણ વધારી, જમીનની ઉર્વરક(ફળદ્રુપતા) શક્તિ વધારવા માટે કરવામાં આવે છે. આ ઉપરાંત યુરિયાનો ઉપયોગ વાહનોના પ્રદુષણ નિયંત્રકના રૂપે પણ કરવામાં આવે છે. રસાયણ ઉદ્યોગોમાં યુરિયા ફોર્માલ્ડીહાઇડ, રેઝીન, પ્લાસ્ટિક તેમ જ હાઇડ્રેજિન બનાવવામાં યુરિયાનો ઉપયોગ કરવામાં આવે છે. ઔષધનિર્માણ એટલે કે ફાર્મસી ક્ષેત્રે યુરિયામાંથી યુરિયા-સ્ટેબામિન નામની કાળો તાવ નામના રોગની દવા બનાવવામાં આવે છે, જેનું સંશોધન પણ ભારત દેશમાં કોલકાતા ખાતે ડો. ઉપેન્દ્રનાથ બ્રહ્મચારી (ડિસેમ્બર ૧૯, ૧૮૭૩ - ફેબ્રુઆરી ૬ ૧૯૪૬)એ કર્યું હતું અને વેરોનલ નામની ઉંઘ માટેની દવા બનાવવા માટે પણ યુરિયાનો ઉપયોગ કરવામાં આવે છે. દર્દશામક તરીકે ઉપયોગમાં લેવાતી દવાઓ બનાવવામાં પણ યુરિયાનો ઉપયોગ કરવામાં આવે છે. પશ્ચિમના દેશોમાં ઢોરોનો ખોરાક બનાવવા માટે પણ યુરિયા ઉપયોગમાં લેવામાં આવે છે.

## ભારત દેશમાં યુરિયાનું ઉત્પાદન 
વર્ષ ૨૦૦૮ - ૨૦૦૯ દરમિયાન ભારત દેશમાં યુરિયાનું ઉત્પાદન લગભગ બે કરોડ ટન રહ્યું હતું, જ્યારે વાસ્તવિક આંકડાઓ પ્રમાણે યુરીયાનો ઉપયોગ ૨.૪ કરોડ ટન જેટલો થયો હતો. ૪૦ હજાર ટનની વધારાની જરુરીયાતને યુરિયાની આયાત દ્વારા પૂરી કરવામાં આવી હતી. પરંતુ ઘરેલુ ખાતર કંપનીઓ આગામી ચાર વર્ષમાં પોતાની  યુરિયા ઉત્પાદન ક્ષમતામાં વધારો કરવા માટે પાંચથી છ અબજ ડોલરનું રોકાણ કરી શકે તેમ છે, જેને કારણે દેશની યુરિયા ઉત્પાદન ક્ષમતામાં ૬૦ લાખ ટનનો વધારો થવાનો અંદાજ છે. યુરિયા ઉત્પાદન ક્ષમતામાં વૃધ્ધિ થયા પછીના સમયમાં ભારત યુરિયાની આયાત કરવાને બદલે નિકાસ કરનારો દેશમાં બદલાઇ જશે.

## સંદર્ભો 
શ્રેણી:કાર્બનિક સંયોજનો
શ્રેણી:નાઇટ્રોજનનાં સંયોજનો
શ્રેણી:રસાયણવિજ્ઞાન
ઓગસ્ટ ૧૬

**૧૬ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૨૮મો (લિપ વર્ષ દરમ્યાન ૨૨૯મો) દિવસ છે. આ દિવસ પછી વર્ષ પુરું થવામાં ૧૩૭ દિવસ બાકી રહે છે.

## મહત્વની ઘટનાઓ 
* ૧૯૩૦ – પ્રથમ રંગીન શ્રાવ્ય કાર્ટૂન *ફિડલસ્ટીક્સ* ઉબ ઇવેર્ક્સ દ્વારા રજૂ કરવામાં આવ્યું.
* ૧૯૪૬ – અખિલ હૈદરાબાદ વાણિજ્ય સંઘ કોંગ્રેસની સ્થાપના સિકંદરાબાદમાં કરવામાં આવી.
* ૧૯૫૪ – *સ્પોર્ટ્સ ઇલ્યુસ્ટ્રેટેડ*નો પ્રથમ અંક પ્રકાશિત થયો.
* ૧૯૬૦ – સાયપ્રસ યુનાઇટેડ કિંગડમથી સ્વતંત્રત થયું.
* ૧૯૬૨ – ફ્રેન્ચ આધિપત્ય ધરાવતા ભારતીય પ્રદેશોને ભારતને સોંપવામાં આવ્યા, હસ્તાંતરણને સત્તાવાર બનાવવા માટે સંધિની બહાલીનું આદાનપ્રદાન કરવામાં આવ્યું.
* ૧૯૭૭ – "રોક એન્ડ રોલ" સંગીતનો સમ્રાટ ગણાતો એલ્વિસ પ્રિસ્લિ (Elvis Presley), ૪૨ વર્ષની ઉમરે તેના 'ગ્રેસલેન્ડ' ખાતેના નિવાસસ્થાને વધુ પડતી દવાઓના સેવનને કારણે અવસાન પામ્યો.
* ૧૯૯૧ – ઇન્ડિયન એરલાઇન્સ ફ્લાઇટ ૨૫૭, બોઇંગ ૭૩૭-૨૦૦, ઇમ્ફાલ એરપોર્ટ પર ઉડાન દરમિયાન ક્રેશ થયું, વિમાનમાં સવાર તમામ ૬૯ લોકો મૃત્યુ પામ્યા.

## જન્મ 
* ૧૭૭૭ – દયારામ, ગરબી શૈલીમાં ગીતો રચનાર મધ્યકાલીન ગુજરાતી કવિ (અ. ૧૮૫૩)
* ૧૯૦૪ – સુભદ્રા કુમારી ચૌહાણ, ભારતીય કવયિત્રી (અ. ૧૯૪૮)
* ૧૯૩૨ – જયા મહેતા, ગુજરાતી ભાષાના કવયિત્રી, વિવેચક અને અનુવાદક
* ૧૯૫૭ – આર. આર. પાટિલ, ભારતીય વકીલ અને રાજકારણી, મહારાષ્ટ્રના પૂર્વ નાયબ મુખ્યમંત્રી (અ. ૨૦૧૫)
* ૧૯૫૮ – મેડોના, અમેરિકન ગાયક-ગીતકાર, નિર્માતા, અભિનેત્રી અને દિગ્દર્શક
* ૧૯૬૮ – અરવિંદ કેજરીવાલ, ભારતીય સનદી અધિકારી અને રાજકારણી, દિલ્હીના ૭મા મુખ્યમંત્રી
* ૧૯૭૦ – સૈફ અલી ખાન, ભારતીય અભિનેતા
* ૧૯૭૦ – મનીષા કોઈરાલા, ભારતીય અભિનેત્રી

## અવસાન 
* ૧૮૮૬ – રામકૃષ્ણ પરમહંસ, ભારતીય રહસ્યવાદી અને ફિલસૂફ, સ્વામી વિવેકાનંદના ગુરૂ (જ. ૧૮૩૬)
* ૧૯૬૧ – મૌલવી અબ્દુલ હક્ક, આધુનિક ઉર્દૂ ભાષાના પિતા તરીકે ખ્યાત ભારતીય શિક્ષણશાસ્ત્રી અને ભાષાવિદ (જ. ૧૮૭૦)
* ૧૯૭૭ – એલ્વિસ પ્રિસ્લિ (Elvis Presley), અમેરિકન ગાયક અને સંગીતકાર (જ.૧૯૩૫)
* ૧૯૯૭ – નુસરત ફતેહ અલી ખાન, પાકિસ્તાની સંગીતકાર અને કવ્વાલી ગાયક (જ. ૧૯૪૮)
* ૨૦૦૧ – અન્ના મણિ, ભારતીય ભૌતિકશાસ્ત્રી અને હવામાનશાસ્ત્રી (જ. ૧૯૧૮)
* ૨૦૧૮ – અટલ બિહારી વાજપેયી, ભારતના ૧૦મા વડાપ્રધાન (જ. ૧૯૨૪)
* ૨૦૨૦ – ચેતન ચૌહાણ, ભારતીય ક્રિકેટર (જ. ૧૯૪૭)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
ભીલડુંગરા (તા. જાંબુઘોડા)

**ભીલડુંગરા (તા. જાંબુઘોડા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા પંચમહાલ જિલ્લામાં આવેલા કુલ ૭ (સાત) તાલુકાઓ પૈકીના એક એવા જાંબુઘોડા તાલુકામાં આવેલું એક  ગામ છે. ભીલડુંગરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ,  તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં મુખ્યત્વે આદિવાસી લોકો વસવાટ કરે છે. 

શ્રેણી:જાંબુઘોડા તાલુકો
શ્રી કૃષ્ણવલ્લભાચાર્ય સ્વામી

**શ્રી કૃષ્ણવલ્લભાચાર્ય સ્વામિ** સ્વામિનારાયણ સંપ્રદાયના વિખ્યાત પંડિત હતા. તેમણે લક્ષ્મીનારાયણ સંહિતા નામનો મહાભારત કરતાં પણ વિશાળ, સવા લાખ શ્લોકનો, ગ્રંથ લખીને શ્વેતાયન વ્યાસનું બિરુદ પ્રાપ્ત કર્યુ હતું. તેઓ જુનાગઢમાં આવેલા શ્રી સ્વામિનારાયણ મંદિરમાં નિવાસ કરતા હતા. તેમણે ન્યાય, વેદાંત, ધર્મ અને વિવિધ દર્શનના સારરૂપ અનેક ગ્રંથો લખ્યા છે.

## બાહ્ય કડીઓ 
* લક્ષ્મીનારાયણ સંહિતા, ઇન્ટરનેટ અર્કાઇવ પર (PDF)

શ્રેણી:ધાર્મિક વ્યક્તિત્વ
શ્રેણી:સ્વામિનારાયણ સંપ્રદાય
માયા

**માયા**નો ઉલ્લેખ આધ્યાત્મ જગતમાં સવિશેષ થતો જોવા મળે છે. આ દૃશ્ય જગતનું મૂળ માયા ગણાય છે એટલે કે જગત માયામાંથી ઉત્પન્ન થયું છે તેમ શાસ્ત્રોમાં વર્ણવવામાં આવે છે. માયા ભગવાનની શક્તિ ગણવામાં આવે છે છતાં તેના પાશમાંથી છૂટ્યા વિના પરમપદની પ્રાપ્તિ થતી નથી.

આ માયાના સ્વરૂપની મીમાંસા શ્રી શંકરાચાર્યથી લઇને અત્યાર સુધીના દરેક ધર્માચાર્યો દ્વારા કરવામાં આવી છે. આ માયા ગુણમયી છે અર્થાત્ સત્વ, રજ અને તમોમયી છે એમ ભગવદ્ ગીતામાં કહેવાયું છે. માયાને ભગવાન કૃષ્ણ પોતાની દિવ્ય શક્તિ તરિકે વર્ણવે છે. **દૈવી હ્યેષા ગુણમયી મમ માયા દુરત્યયા** (ગીતા ૭.૧૪) પ્રમાણે મુમુક્ષુતા અને ભગવદાશ્રય વિના તેનો પાર પામી શકાતો નથી. શંકરાચાર્ય સ્વરુપથી માયાને સ્વપ્નવત્ મિથ્યા માને છે, રામાનુજાચાર્ય પ્રત્યક્ષ પ્રમાણના બળ પર માયાને સત્ય માને છે અને ભગવાન સ્વામિનારાયણ તેને નિત્ય તત્વ માને છે. માયાનો નાશ ક્યારેય થતો નથી. જ્ઞાન દ્વારા તેના સ્વરૂપને સમજીને ભગવદાશ્રય કરીને માત્ર માયા પાર જ કરી શકાય છે તેમ પણ ઉપરોક્ત શ્લોકમાં ભગવાને કહ્યું છે.

શ્રેણી:આધ્યાત્મ
શ્રેણી:તત્ત્વજ્ઞાન
ઓગસ્ટ ૧૭

**૧૭ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૨૯મો (લિપ વર્ષ દરમ્યાન ૨૩૦મો) દિવસ છે. આ દિવસ પછી વર્ષ પુરું થવામાં ૧૩૬ દિવસ બાકી રહે છે.

## મહત્વની ઘટનાઓ 
* ૧૮૩૬ – બ્રિટિશ સંસદે જન્મ, મરણ અને લગ્નની નોંધણી માટેનો કાયદો પસાર કર્યો.
* ૧૯૪૫ – જ્યોર્જ ઓરવેલની નવલકથા *એનિમલ ફાર્મ* સૌ પ્રથમ પ્રકાશિત થઈ.
* ૧૯૪૭ – રેડક્લિફ રેખા, ભારત અને પાકિસ્તાન વચ્ચે સ્થપાયેલી સરહદી વહેંચણી જાહેર કરાઇ.
* ૧૯૮૨ – જર્મનીમાં જાહેર જનતા માટે પ્રથમ સી.ડી. (CDs) રજુ કરાઇ.
* ૧૯૮૮ – પાકિસ્તાનના રાષ્ટ્રપતિ મુહમ્મદ ઝિયા-ઉલ-હક અને અમેરિકાના રાજદૂત આર્નોલ્ડ રાફેલ વિમાન દુર્ઘટનામાં માર્યા ગયા.
* ૧૯૯૮ – લ્યુઇન્સ્કી કૌભાંડ: અમેરિકાના રાષ્ટ્રપતિ બિલ ક્લિન્ટને ટેપ કરેલી જુબાનીમાં સ્વીકાર્યું કે વ્હાઇટ હાઉસની ઇન્ટર્ન મોનિકા લ્યુઇન્સ્કી સાથે તેમના "અયોગ્ય શારીરિક સંબંધો" હતા; તે જ દિવસે તેમણે રાષ્ટ્ર સમક્ષ સ્વીકાર કર્યો કે તેમણે સંબંધો વિશે "લોકોને ગેરમાર્ગે દોર્યા" હતા.
* ૨૦૦૮ – અમેરિકન તરવૈયો માઇકલ ફેલ્પ્સ એક ઓલિમ્પિક ગેમ્સમાં આઠ ગોલ્ડ મેડલ જીતનારો પ્રથમ વ્યક્તિ બન્યો.

## જન્મ 
* ૧૮૬૪ – ચાર્લ્સ કૂલે, અમેરિકન સમાજશાસ્ત્રી (અ. ૧૯૨૯)
* ૧૯૦૮ – અબ્દુલગની દહીંવાલા, ગુજરાતી કવિ (અ. ૧૯૮૭)
* ૧૯૩૨ – વી. એસ. નાયપોલ, નોબૅલ પારિતોષિક વિજેતા અંગ્રેજી સાહિત્યકાર (અ. ૨૦૧૮)
* ૧૯૪૪ – લેરી એલિસન, અમેરિકન ઉદ્યોગપતિ
* ૧૯૭૮ – દિશા વાકાણી, ભારતીય ફિલ્મ અને ટેલિવિઝન અભિનેત્રી

## અવસાન 
* ૧૯૦૯ – મદનલાલ ધિંગરા, ભારતીય ક્રાંતિકારી (જ. ૧૮૮૩)
* ૧૯૪૯ – પુલિન બિહારી દાસ, બંગાળી ક્રાંતિકારી અને ઢાકા અનુશીલન સમિતિના સ્થાપક-પ્રમુખ (જ.૧૮૭૭)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
નાઇજીરિયા

thumb|right|200px|નાઇજીરીયાનો ધ્વજ.
thumb|right|200px|દુનિયાના નકશા ઉપર નાઇજીરીયા.

**નાઇજીરીયા**, સાંવિધાનીક નામ **ફેડરલ રિપબ્લિક ઓફ નાઇજીરીયા**, એક સમવાયી સાંવિધાનીક ગણતંત્ર છે જેમાં ૩૬ રાજ્યો અને એક સમવાયી રાજધાની પ્રદેશનો સમાવેશ થાય છે. આ દેશ પશ્ચિમ આફ્રિકામાં આવેલો છે અને તેની ભૂમિગત સીમા પશ્ચિમ દિશામાં બેનિન ગણરાજ્ય, પૂર્વ દિશામાં ચૅડ અને કેમેરુન અને ઉત્તર દિશામાં નાઈજર સાથે છે. તેનો સમુદ્રી તટ પ્રદેશ તેના દક્ષિણ ભાગમાં એટલાંટીક મહાસાગરના ગિનીના અખાતમાં આવેલો છે. તેની રાજધાની અબુજા શહેર છે. નાઇજીરીયાના સૌથી મોટા અને પ્રભાવશાળી એવા ત્રણ નૃવંશ જુથોની યાદીમાં હૌસા, ઈગ્બો તેમજ યારુબા જાતિઓનો સમાવેશ થાય છે.

નાઇજીરીયાના લોકોનો ધણો લાંબો ઇતિહાસ છે અને પુરાતત્ત્વવિદ્યાના પુરાવા પ્રમાણે એમ માનવામાં આવે છે કે અહીં ઈ.પુ. ૯૦૦૦ થી માનવીઓની વસાહત રહી છે. બેન્યુ નદીનો તટ વિસ્તાર બન્ટુ લોકોનું મૂળભુત વતન માનવામાં આવે છે. જેઓ ત્યાર બાદ ઈ.પુ. પહેલી અને ઈ.સ. બીજી સદીનાં સમયગાળા દરમ્યાન મધ્ય અને દક્ષિણ આફ્રિકામાં ફેલાયા હતા.

નાઇજીરીયાનું નામ ‘નાઈજર’ અને ‘એરીયા’, કે જે નાઈજર નદી વહે છે તે વિસ્તાર, એમ બે અક્ષરને જોડીને બનાવાયું છે. આ નામ ૧૯મી સદીના બ્રિટિશ સામ્રાજ્યના વહીવટકર્તા ફ્રેડરિક લુગાર્ડના ભાવી પત્ની ફ્લોરા શૉએ પાડ્યું હતું.

નાઇજીરીયા તે આફ્રિકા ખંડનો સૌથી વધુ વસ્તી ધરાવતો દેશ છે અને દુનિયાનો આઠમો સૌથી વધુ વસ્તીવાળો દેશ છે. ૧૪ કરોડ ૮૦ લાખની વસ્તી ધરાવતો આ દેશ દુનિયાનો સૌથી વધારે 'કાળા' લોકોની વસ્તી ધરાવતો દેશ છે. તે એક સ્થાનીક મહાસત્તા છે અને ઉભરતા ૧૧ અર્થતંત્રોમાં તેની ગણના થાય છે તેમજ તે કોમનવેલ્થ રાષ્ટ્રોનો સભ્ય છે. નાઇજીરીયાનું અર્થતંત્ર દુનિયામાં સૌથી વધારે ગતીએ ઊભરતા અર્થતંત્રમાંનુ એક છે કે જેના માટે ઈન્ટરનેશનલ મોનિટરી ફંડે ૨૦૦૮માં ૯% અને ૨૦૦૯ માં ૮.૩% વૃદ્ધિની આગાહી કરી છે.

## નોંધ 
શ્રેણી:નાઇજીરિયા
ચૅડ

thumb|right|200px|ચૅડનો ધ્વજ.
thumb|right|200px|દુનિયાના નકશા ઉપર ચૅડ.
 
**ચૅડ** (ફ્રેંચ: Tchad), (અરેબિક:تشاد), *Tshād*), સાંવિધાનીક નામ **ચૅડ ગણતંત્ર**, ચારે બાજુથી ભૂમિથી ઘેરાયેલો મધ્ય આફ્રિકામાં આવેલો દેશ છે. તેની ઉત્તરી સીમા લિબીયા ને સ્પર્ષે છે, તે સિવાય આ દેશની પૂર્વમાં સુદાન, દક્ષિણમાં મધ્ય આફ્રિકી ગણતંત્ર અને નૈઋત્ય ખૂણે કેમેરુન અને નાઈજેરિયા તથા પશ્ચિમે નાઈજર   જેવા દેશ આવેલા છે. સમુદ્રથી તેનાં અંતરને લીધે ત્યાંની આબોહવા મોટાભાગે રણપ્રદેશ જેવી સુકી છે અને આ દેશ ઘણીવાર 'આફ્રિકાનું મૃત હ્રદય' તરીકે ઓળખાય છે. ભૌગોલિક રીતે ચૅડ મુખ્યત્વે ત્રણ ભાગોમાં વહેંચાયેલો છે જેમાં ઉત્તરે રણ પ્રદેશ, મધ્યમાં સૂકો સાહેલ નામનો પટ્ટો અને દક્ષિણમાં વધુ ફળદ્રુપ સુદાની સવાના (ઘાસ પ્રદેશ). ચૅડ તળાવ, કે જેના ઉપરથી દેશનું નામ પડ્યું છે તે દેશનો સૌથી મોટો તળાવી પ્રદેશ છે અને આફ્રિકાનો બીજો સૌથી મોટો તળાવ છે. ચૅડનું સૌથી ઉંચુ શિખર એમિ કૌસી છે અને ઉંજામેયના તેનું સૌથી મોટું શહેર તથા રાજધાની છે. ચૅડમાં ૨૦૦થી વધારે જાતિઓ અને ભાષાકીય સમુદાયો છે. અરેબિક અને ફ્રેંચ અહીંની સાંવિધાનીક ભાષાઓ છે તેમજ ઇસ્લામ તથા ખ્રિસ્તી ધર્મ સૌથી વધારે પળાતા ધર્મો છે.

શ્રેણી:આફ્રિકાના દેશો
શ્રેણી:દેશ
નાઈજર

thumb|right|200px|નાઈજરનો ધ્વજ.
thumb|right|200px|દુનિયાના નકશા ઉપર નાઈજર.

**નાઈજર**, સાંવિધાનીક નામ **નાઈજર ગણતંત્ર**, ચારે બાજુથી જમીની સીમા ધરાવતો પશ્ચિમ આફ્રિકામાં આવેલો દેશ છે જેનું નામ નાઈજર નદી પરથી પડ્યું છે. તેની દક્ષિણ સીમાએ નાઈજેરીયા અને બેનિન, પશ્ચિમમાં બુર્કિના ફાસો અને માલી, ઉત્તરમાં એલજીરિયા અને લિબીયા અને પૂર્વ સીમા પર ચૅડ નામના દેશો આવેલા છે. તેનું કુલ ક્ષેત્રફળ અંદાજે ૧૨,૭૦,૦૦૦ ચો. કી. છે જેના લીધે તે પશ્ચિમ આફ્રિકાનો સૌથી મોટો દેશ છે. તેની જનસંખ્યા ૧,૩૩,૦૦,૦૦૦ની છે ને જેમાના મોટાભાગના લોકો તેના દક્ષિણ અને પશ્ચિમ વિસ્તારમાં વસે છે. નિયામે નામનું શહેર ત્યાંની રાજધાની છે.

નાઈજર દુનિયામાં સૌથી ગરીબ તેમજ ઓછા વિકસિત દેશોમાંનો એક છે કે જ્યાંની ૮૦% ભૂમિ સહારાના રણ હેઠળ ઢંકાયેલી છે અને બાકીની જમીન નિયમિત દુષ્કાળ તેમજ રણ પ્રદેશ બનવાના ખતરા હેઠળ છે. ત્યાંનું અર્થતંત્ર મોટાભાગે જીવન નિર્વાહની જરૂરિયાતો, દક્ષિણી વિસ્તારની ફળદ્રુપ જમીન ઉપર ઊગતા અનાજની થોડીઘણી નિકાસ તેમજ કાચાં યુરેનિયમ ધાતુની નિકાસ ઉપર કેંદ્રીત છે. નાઈજર તેની ચારે બાજુ જમીની સીમા હોવાને કારણે તેમજ દુર્બળ શિક્ષા વ્યવસ્થા, આધાર માળખું, આરોગ્ય સેવા અને વાતાવરણને થતા નુકસાનને લીધે વિકલાંગતાનો અનુભવ કરી રહ્યું છે.

નાઈજેરીય સમાજમાં ખૂબ વિવિધતા છે કે જે ત્યાંના ઘણી કોમો અને પ્રદેશોના લાંબા સ્વતંત્ર ઇતિહાસને અને એક દેશ તેરીકે ઓછા સમયથી રહ્યા હોવાના લેખે જાય છે. અત્યારે જે નાઈજર દેશ તરીકે ઓળખાય છે તે ભૂતકાળમાં બીજા મોટા રાજ્યોના કિનારાનો વિસ્તાર રહ્યો છે. ફ્રેન્ચ પાસેથી સ્વતંત્રતા મેળવ્યા બાદ ત્યાંની પ્રજાએ પાંચ બંધારણો અને સૈન્ય શાસનના ત્રણ ગાળાઓ જોયા હોવા છતાં તેમણે ૧૯૯૯થી બહુપક્ષીય ચુંટાયેલી સરકાર જાળવી રાખી છે. આ દેશમાં મોટાભાગના લોકો ઈસ્લામ ધર્મ પાળે છે અને મોટાભાગના લોકો ગ્રામીય વિસ્તારમાં રહે છે કે જ્યાં તેમને વિકસીત શિક્ષણ વ્યવસ્થા ઓછી પ્રાપ્ત થાય છે.

શ્રેણી:આફ્રિકાના દેશો
શ્રેણી:દેશ
બેનિન

thumb|right|200px|બેનિનનો ધ્વજ.
thumb|right|200px|દુનિયાના નકશા ઉપર બેનિન.

**બેનિન**, સાંવિધાનીક નામ **બેનિન ગણતંત્ર**, પશ્ચિમ આફ્રિકામાં આવેલો દેશ છે . તેની પશ્ચિમી સીમા ટોગો સાથે છે અને તેની પૂર્વ સીમા ઉપર નાઈજેરિયા, ઉત્તર બાજુએ બુર્કિના ફોસો અને નાઈજર દેશો આવેલા છે તેમજ તેની દક્ષિણ બાજુએ બેનિન ઉપસાગર છે. તેનું કુલ ક્ષેત્રફળ અંદાજે ૧,૧૦,૦૦૦ ચો. કી. છે. તેની જનસંખ્યા ૮,૫૦,૦૦૦ની છે. તેની રાજધાની પોર્ટો નોવો છે પણ ત્યાંની સરકારી મથક કોંટોનોઉ છે. 

બેનિનમાં ૧૯૬૦ થી ૧૯૭૨ સુધી લોકશાહીની સરકાર બાદ ૧૯૭૨ થી ૧૯૯૧ સુધી માકર્સિસ્ટ-લેનિનીસ્ટની દમનીય સરમુખત્યારશાહીએ શાસન કર્યું હતું. ૧૯૯૧થી બહુપક્ષિય ચૂંટણીઓ યોજાય છે. ત્યાંની એક તૃતીય વસ્તી આંતરરાષ્ટ્રીય ગરીબી રેખાની, કે જે રોજના સવા અમેરિકન ડોલરની છે, તેની નીચે જીવે છે. આ દેશમાં મુખ્ય આવકના સાધનો જીવન નિર્વાહ પૂર્તિ ખેતી અને કપાસની ઊપજ છે.

## નોંધ 
શ્રેણી:આફ્રિકાના દેશો
શ્રેણી:દેશ
ઈંડોનેશિયા

**ઇંડોનેશિયા** પૂર્વી જંબુદ્વીપ(એશિયા)નો એક પ્રમુખ દેશ છે. આ હિંદી મહાસાગરમાં સ્થિત સૈકડ઼ોં દ્વીપોંનો સમૂહ છે. અહીંની મુખ્ય ભાષા-ભાષા ઇંડોનેશિયા છે તથા અહીંની રાજધાની જકાર્તા છે. અન્ય ભાષાઓંમાં ભાષા જાવા, ભાષા બાલી, ભાષા સુંડા, ભાષા મદુરા આદિ પણ છે. પ્રાચીન ભાષાનું નામ કાવી હતું જેમાં દેશના પ્રમુખ સાહિત્યિક ગ્રન્થ છે.
આનું તથા સાથેના અન્ય દ્વીપ દેશોનું નામ ભારતના પુરાણોમાં દીપાન્તર ભારત (અર્થાત સાગર પાર ભારત) છે. યુરોપના લેખકોને ૧૫૦ વર્ષ પૂર્વે આને ઇંડોનેશિયા (ઇંદ= ભારત + નેસોસ = યૂનાની શબ્દદ્વીપ માટે) દીધો, અને આ ધીરે ધીરે લોકપ્રિય થઈ ગયો. કી હજર દેવાન્તર‎ પહેલા દેશી હતો જેણે પોતાના રાષ્ટ્ર માટે ઇંડોનેશિયા નામનો પ્રયોગ કર્યો. કાવી ભાષામાં લખાયેલ ભિન્નેક તુંગ્ગલ ઇક (ભિન્નતા મેં એકત્વ) દેશનું આદર્શ વાક્ય છે. દીપાન્તર નામ હજી પણ પ્રચલિત છે ઇંડોનેશિયા અથવા જાવા ભાષાના શબ્દ નુસાન્તર માં આ શબ્દથી લોકો બૃહદ ઇંડોનેશિયા સમઝે છે.
વર્ષ ૨૦૦૪ ના અંતમાં આવેલ સૂનામી લહેરોની વિનાશલીલાથી આ દેશ સૌથી અધિક પ્રભાવિત થયો હતો. અહીંના આચે પ્રાન્ત માં લગભગ દોઢ લાખ લોકો માર્યા ગયા હતાં અને હજારો કરોડ઼ ની સંપત્તિનું નુકસાન થયું હતું.

૫૦૦ વર્ષ પૂર્વ આ દેશ હિન્દુ હતો, પણ તેની પશ્ચાત શીઘ્ર જ બાહુલ્ય મુસલમાન થઈ ગયો. ઇંડોનેશિયાના બાલીના બહુમત (૯૦ પ્રતિશત) હિંદુ ધર્મમાં આસ્થા રખે છે. ઇંડોનેશિયામાં સનાતન ધર્મનું ઔપચારિક નામ આગમ હિન્દુ ધર્મ છે. પ્રાચીન હિન્દુ મન્દિરોંને અહીં ચણ્ડી કહેવાય છે. આની પછળ તથ્ય એ છે કે આમાંથી ઘણાં દેવી (અથવા ચણ્ડી)ની ઉપાસના માટે સ્થાપિત કરાયા હતાં.

## પ્રાચીન રાજવંશ 
* શ્રીવિજય રાજવંશ
* શૈલેન્દ્ર રાજવંશ
* સઞ્જય રાજવંશ 
* માતારામ રાજવંશ
* કેદિરિ રાજવંશ
* સિંહશ્રી
* મજાપહિત સામ્રાજ્ય

## આ પણ જુઓ 
*  (વિક્ષનરી)

## બાહ્ય કડીઓ 
* 

શ્રેણી:ઇન્ડોનેશિયા
સુકભાદર નદી

**સુકભાદર નદી** અથવા **સુખભાદર નદી** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ગુજરાત વિસ્તારમાં વહેતી મહત્વની નદી છે.

સુકભાદર નદી સાબરમતી નદીની ઉપનદી છે. વૌઠા ખાતે આ નદી સાબરમતી નદીમાં મળી જાય છે. આ નદી ૧૯૪ કિલોમીટર જેટલી લાંબી છે અને એનો સ્રાવ વિસ્તાર ૨૧૧૮ ચોરસ કિલોમીટર જેટલો છે.

પુરાતત્વ ક્ષેત્રે ખૂબ જ જાણીતું લોથલ બંદર સુકભાદર નદી પર આવેલું હતું. આ નદીના કિનારે ધંધુકા, ધોલેરા અને રંગપુર જેવાં શહેરો આવેલાં છે.

## સંદર્ભ 
શ્રેણી:ગુજરાતની નદીઓ
શ્રેણી:સૌરાષ્ટ્રની નદીઓ
ગોલા ગામડી

**ગોલા ગામડી** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કુલ ૬ (છ) તાલુકાઓ પૈકીના એક એવા સંખેડા તાલુકામાં આવેલું એક ગામ છે. ગોલા ગામડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં મુખ્યત્વે આદિવાસી લોકો વસવાટ કરે છે.

શ્રેણી:સંખેડા તાલુકો
ટોગો

thumb|right|200px|ટોગોનો ધ્વજ.
thumb|right|200px|દુનિયાના નકશા ઉપર ટોગો.

**ટોગો**, સાંવિધાનીક નામ **ટોગો ગણતંત્ર**, પશ્ચિમ આફ્રિકામાં આવેલો દેશ છે . તેની પશ્ચિમી સીમા ઘાના સાથે છે અને તેની પૂર્વ સીમા ઉપર બેનિન, ઉત્તર બાજુએ બુર્કિના ફોસો દેશો આવેલા છે તેમજ તેની દક્ષિણ બાજુએ ગિનીની અખાત છે જેના કિનારે તેની રાજધાની લોમે શહેર વસેલું છે. ત્યાંની સાંવિધાનીક ભાષા ફ્રેંચ છે પણ ત્યાં બીજી ઘણી ભાષા પણ બોલવામાં આવે છે. તેનું કુલ ક્ષેત્રફળ અંદાજે ૫૭,૦૦૦ ચો. કી. થી થોડું ઓછું છે અને ત્યાંની જનસંખ્યા ૬૧,૦૦,૦૦૦ની છે કે જે મુખ્યત્વે ખેતી ઉપર નિર્ભર છે. ત્યાંનું સૌમ્ય હવામાન ઊપજ માટે અનૂકુળ છે. ટોગો ઉષ્ણકટિબંધ અને સહારા જેવું હવામાન ધરવે છે.

ટોગોએ ૧૯૬૦માં ફ્રાંસીસીઓ પાસેથી સ્વતંત્રતા મેળવી હતી જેના પછી ત્યાં ભૂતપૂર્વ નેતા ગ્નાસિંગબે ઈયાડેયમાએ સફળ સૈન્ય બળવો યોજી ત્યાંના રાષ્ટ્રપતિ બનીને સત્તા હાથમાં લીધી. ઈયાડેમયમા જ્યારે ૨૦૦૫માં અવસાન પામ્યા ત્યારે તેઓ આફ્રિકન ઇતિહાસમાં સૌથી લાંબા સમય સુધી સત્તા ઉપર રહેલા નેતા બની ચૂક્યા હતા (રાષ્ટ્રપતિ બન્યા બાદ ૩૮ વર્ષો સુધી)  અને તેમના અવસાન બાદ તેમના પુત્ર ફૌરે ગ્નાસિંગબે રાષ્ટ્રપતિ તરીકે ચૂંટાઈ આવ્યા હતા. ટોગોની એક તૃતીય વસ્તી આંતરરાષ્ટ્રીય ગરીબી રેખાની, કે જે રોજના સવા અમેરિકન ડોલરની છે, તેની નીચે જીવે છે. 

## નોંધ 
શ્રેણી:આફ્રિકાના દેશો
શ્રેણી:દેશ
ઘાના

**ઘાના**, સાંવિધાનિક નામ **ઘાના ગણતંત્ર**, પશ્ચિમ આફ્રિકામાં આવેલો દેશ છે. તેની પશ્ચિમી સીમા કોટ દી'વાર (આયવરી કોસ્ટ) સાથે છે અને તેની પૂર્વ સીમા ઉપર ટોગો, ઉત્તર બાજુએ બુર્કિના ફોસો દેશો આવેલા છે તેમજ તેની દક્ષિણ બાજુએ ગિનીનો અખાત છે. તેની રાજધાની અક્ક્રા શહેર છે. ત્યાંની સાંવિધાનિક ભાષા અંગ્રેજી છે. તેનું કુલ ક્ષેત્રફળ અંદાજે ૨,૩૮,૫૮૫ ચો.કી.મી. છે અને ત્યાંની જનસંખ્યા ૨,૩૮,૩૨,૪૯૫ છે. ઘાના શબ્દનો અર્થ 'લડવૈયા રાજા' એમ થાય છે. ઘાનાએ ૧૯૫૭માં બ્રિટિશરો પાસેથી સ્વતંત્રતા મેળવી હતી અને તે રાષ્ટ્રસંઘ, સંયુક્ત રાષ્ટ્રસંઘ, આફ્રિકન યુનિયન તેમજ પશ્ચિમી આફ્રિકી રાજ્યોના આર્થિક સમુદાયનો સભ્ય છે. ત્યાંની એક તૃતીય વસ્તી આંતરરાષ્ટ્રીય ગરીબી રેખા, જે મુજબ વ્યક્તિની રોજની ન્યૂનતમ આવક સવા અમેરિકન ડોલરની હોય, તેની નીચે જીવે છે.

## નોંધ 
શ્રેણી:આફ્રિકાના દેશો
શ્રેણી:દેશ
બોડેલી

**બોડેલી** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લાના બોડેલી તાલુકામાં આવેલું એક મોટું તેમ જ મહત્વનું નગર અને તાલુકાનું મુખ્ય મથક છે. બોડેલીના લોકોનો મુખ્ય વ્યવસાય વેપાર, ખેતી, ખેતમજૂરી તેમ જ પશુપાલન છે. અહીં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. અહીં અંગ્રેજી માધ્યમની શાળા, પાંચ માધ્યમિક શાળાઓ અને  કેટલીક અન્ય ખાનગી અને સરકારી શાળાઓ અને કોલેજ આવેલી છે.

## ભૂગોળ 
thumb|ઓરસંગ નદી, બોડેલી
બોડેલી ઓરસંગ નદીના કાંઠે વસેલું છે. આ નગર વડોદરાથી પુર્વ દિશા તરફ આશરે ૭૦ કિલોમીટર જેટલા અંતરે આવેલું છે અને રાજ્ય ધોરી માર્ગ દ્વારા તથા બ્રોડગેજ રેલ માર્ગ દ્વારા જોડાયેલું છે. આ ઉપરાંત અહીંથી સરદાર સરોવર નિગમની મુખ્ય નહેર પણ પસાર થાય છે.

## ઉદ્યોગો 
બોડેલી પૂર્વ-પટ્ટી મોટું અને મહત્વનું નગર છે. બોડેલીમાં છોટાઉદેપુર જિલ્લા પૂર્વપટ્ટીના દરેક તાલુકા માંથી રસ્તો આવીને મળે છે. જેથી અહી ઉદ્યોગોની શક્યતા છે. અહીં સિમેન્ટ પાઈપ ફેક્ટરીઓ ખુબજ મોટા પ્રમાણમાં છે.

## જોવાલાયક સ્થળો 
અહીં સ્વામીનારાયણનું મોટું મંદિર આવેલું છે. બોડેલીના પ્રસિદ્ધ કાચના તાઝીયા જોવા માટે ઘણા લોકો મુહર્રમ માસમાં બોડેલી આવે છે. અહીંથી ફરવાલાયક સ્થળોમાં સરદાર સરોવર, જાંબુઘોડા અભયારણ્ય, પાવાગઢનો સમાવેશ થાય છે.

## સંદર્ભ 
શ્રેણી:બોડેલી તાલુકો
શ્રેણી:ગુજરાતનાં તાલુકા મથકો
ગુંદાળા (તા.ગઢડા)

'''''' ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા બોટાદ જિલ્લાના ગઢડા (સ્વામીના) તાલુકામાં આવેલું ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તથા પશુપાલન છે. ગામમાં પ્રાથમિક અને માધ્યમિક શાળા આવેલી છે. ઉપરાંત પંચાયતઘર, આંગણવાડી અને દૂધની ડેરી જેવી સગવડો પણ ઉપલબ્ધ છે.

## સંદર્ભ 
શ્રેણી:સૌરાષ્ટ્ર
ન્યુઝિલેન્ડ

**ન્યુઝિલેન્ડ** વાયવ્ય પ્રશાંત મહાસાગરમાં બે મોટા ટાપુઓ અને અન્ય ઘણાં નાના ટાપુઓથી બનેલો દેશ છે. ન્યુઝિલેન્ડની ૪૦ લાખની વસ્તીમાંથી ૩૦ લાખ લોકો ઉત્તરીય ટાપુ પર રહે છે અને ૧૦ લાખ લોકો દક્ષિણી ટાપુ પર રહે છે. આની ગણના વિશ્વના સૌથી મોટા દ્વીપમાં થાય છે અન્ય દ્વીપોમાં ખૂબ ઓછા લોકો રહે છે અને તે દ્વીપો ખૂબ નાના છે.

## સંદર્ભ
શ્રેણી:દેશ
શ્રેણી:ઑસ્ટ્રેલિયાના દેશો
શ્રેણી:ન્યુઝીલેન્ડ
લક્ષ્મી

thumb|લક્ષ્મી- રવિ વર્મા
**લક્ષ્મી** માતા હિંદુ ધર્મની એક મુખ્ય દેવી છે. ભગવાન વિષ્ણુની પત્ની છે તેમ જ ધન, સંપદા, શાંતિ અને સમૃદ્ધિની દેવી તરીકે માનવામાં આવે છે. દિવાળીના તહેવારમાં ધન તેરસના દિવસે ગણેશ સહિત લક્ષ્મી માતાની પૂજા કરવામાં આવે છે. ગાયત્રી માતાની કૃપાથી મળતાં વરદાનોમાં એક લક્ષ્મી પણ છે. જેના પર આ અનુગ્રહ ઉતરે છે, તે દરિદ્ર, દુર્બલ, કૃપણ, અસંતુષ્ટ જેવા ગુણોથી ગ્રસિત રહેતો નથી. સ્વચ્છતા તેમ જ સુવ્યવસ્થાના સ્વભાવને પણ 'શ્રી' કહેવાય છે. આ સદગુણો જ્યાં હશે, ત્યાં દરિદ્રતા, કુરુપતા ટકી શકશે નહીં.

કોઇપણ પદાર્થને મનુષ્ય કે કોઇપણ જીવ માટે ઉપયોગી બનાવવાની અને એની અભીષ્ટ માત્રા ઉપલબ્ધ કરવાની ક્ષમતાને લક્ષ્મી કહેવામાં આવે છે. આમ તો પ્રચલિત રીતે 'લક્ષ્મી' શબ્દ સંપત્તિ માટે પ્રયુક્ત કરવામાં આવે છે, પરંતુ તે ચેતનાનો એક ગુણ છે, જેના આધાર પર નિરુપયોગી વસ્તુઓને પણ ઉપયોગી બનાવી શકાય છે. ધનસંપદા માત્રામાં અલ્પ હોવા છતાં પણ એનો સત્કાર્યોમાં ભરપૂર ઉપયોગ કરવો એ એક વિશિષ્ટ કલા છે. લક્ષ્મી જ્યાં આવે છે એને લક્ષ્મીવાન, શ્રીમાન કહેવામાં આવે છે. શેષ અમીર લોકોને ધનવાન કહેવામાં આવે છે.

## અર્થ 
ધનસંપદાનો અધિક માત્રામાં સંગ્રહ થાય એટલા માત્રથી કોઇને સૌભાગ્યશાળી નહીં કહેવાય. સદબુદ્ધિના અભાવમાં આ ધનસંપદા નશાનું કામ કરે છે, તેમ જ મનુષ્યને અહંકારી, ઉદ્ધત, વિલાસી અને દુર્વ્યસની બનાવી દે છે. સામાન્ય રીતે ધન મેળવતાં જ લોકો કૃપણ, વિલાસી, અપવ્યયી અને અહંકારી થઇ જતા હોય છે. લક્ષ્મી માતાના એક વાહન તરીકે ઉલૂક (ઘુવડ) માનવામાં આવે છે. ઉલૂક એટલે કે મૂખર્તા. કુસંસ્કારી વ્યક્તિઓને અનાવશ્યક સંપતિ મૂર્ખ જ બનાવે છે. તેના ધન વડે તેનાથી દુરુપયોગ જ થાય છે અને એના ફળ સ્વરૂપ તે દુ:ખી જ થાય છે.

શ્રેણી:હિંદુ ધર્મ
શ્રેણી:દેવી દેવતા
ઓગસ્ટ ૨૨

**૨૨ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૩૪મો (લિપ વર્ષ દરમ્યાન ૨૩૫મો) દિવસ છે. આ દિવસ પછી વર્ષ પુરું થવામાં ૧૩૧ દિવસ બાકી રહે છે.

## મહત્વની ઘટનાઓ 
* ૫૬૫ – 'સંત કોલંબા'એ, સ્કોટલેન્ડનાં લોચનેસ જળાશયમાં, લોચનેસ દૈત્ય દેખાયાનીં નોંધ કરી.
* ૧૬૩૯ – 'બ્રિટિશ ઇસ્ટ ઇન્ડિયા કંપની' દ્વારા, સ્થાનિક નાયક રાજા પાસેથી લેવાયેલી ભુમિ પર, મદ્રાસ (હવે ચેન્નઈ), ભારત, નો પાયો નંખાયો.
* ૧૮૪૯ – ઇતિહાસનો પ્રથમ હવાઇ હુમલો: ઓસ્ટ્રિયાએ ઈટાલિનાં વેનિસ શહેર પર ચાલકરહીત બલૂનો દ્વારા હુમલો કર્યો.
* ૧૮૬૪ – બાર દેશોએ જિનેવા ઘોષણા પર હસ્તાક્ષર કર્યા. રેડક્રોસની સ્થાપના થઇ. 
* ૧૯૨૬ – દક્ષિણ આફ્રિકાનાં જોહાનિસબર્ગ ખાતે સોનું મળી આવ્યું.
* ૧૯૬૨ – 'એન.એસ.સવાનાહે', વિશ્વનું પ્રથમ અણુચાલિત માલવાહક જહાજ, પોતાની પહેલી યાત્રા પૂર્ણ કરી.
* ૧૯૮૯ – વરૂણ ગ્રહનું પ્રથમ વલય શોધી કઢાયું.
* 
## જન્મ 
* 
* 
## અવસાન 
* 
* 
## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
ઓગસ્ટ ૨૧

**૨૧ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૩૩મો (લિપ વર્ષ દરમ્યાન ૨૩૪મો) દિવસ છે. આ દિવસ પછી વર્ષ પુરું થવામાં ૧૩૨ દિવસ બાકી રહે છે.

## મહત્વની ઘટનાઓ 
* ૧૭૭૦ – જેમ્સ કૂકે ઔપચારીક રૂપે પૂર્વ ઓસ્ટ્રેલિયા પર ગ્રેટ બ્રિટનનો દાવો કરી અને તેને 'ન્યુ સાઉથ વેલ્સ' નામ પ્રદાન કર્યું.
* ૧૯૧૧ – મોનાલિસા (એક ઉત્કૃષ્ટ ચિત્ર)ની, 'લૂવ્ર સંગહાલય'નાંજ એક કર્મચારી દ્વારા ચોરી કરાઇ.
* ૧૯૭૨ – વન્યપ્રાણીઓના શિકાર અને તેના માંસ તથા ચામડાનો વેપાર અટકાવવાના હેતુથી ભારતીય સંસદ દ્વારા *વન્યપ્રાણી સંરક્ષણ અધિનિયમ ૧૯૭૨* (Wild Life (Protection) Act, 1972)  પસાર કરવામાં આવ્યો. (કાયદો ૯ સપ્ટેમ્બર ૧૯૭૨થી અમલી બન્યો)
* ૧૯૮૬ – કેમેરૂનનાં જ્વાળામૂખીય તળાવ 'લેઇક ન્યોસ'માંથી અંગારવાયુ (કાર્બન ડાયોકસાઇડ) ફૂટી પડ્યો, જેનાથી ૨૦ કિમી.નાં વિસ્તારમાં ૧,૮૦૦ કરતા વધુ લોકોની જાનહાની થઇ.
* ૧૯૯૧ – લાટવિયાએ ૧૯૪૦થી સોવિયેત યુનિયન દ્વારા તેના પરના કબજા પછી તેની સંપૂર્ણ સ્વતંત્રતાની ઘોષણા કરી.

## જન્મ 
* ૧૮૦૫ – ગૌરીશંકર ઉદયશંકર ઓઝા, ભાવનગર રજવાડાના મુખ્ય કારભારી (અ. ૧૮૯૧)
* ૧૮૪૨ – કેખુશરૂ કાબરાજી, ગુજરાતી નવલકથાકાર અને નાટ્યકાર (અ. ૧૯૦૪)
* ૧૯૦૫ – બિપિન ગુપ્તા, ભારતીય અભિનેતા અને નિર્માતા (અ. ૧૯૮૧)
* ૧૯૦૭ – પી. જીવાનંદમ, ભારતીય વકીલ અને રાજકારણી (અ. ૧૯૬૩)
* ૧૯૭૩ – સેર્ગેઈ બ્રિન, ગૂગલ ઇન્કના સહસ્થાપક રશિયન અમેરિકન કોમ્પ્યુટર વિજ્ઞાની અને ઉદ્યોગપતિ
* ૧૯૭૮ – ભુમિકા ચાવલા, ભારતીય અભિનેત્રી
* ૧૯૮૬ – યુસૈન બોલ્ટ,  જમૈકાના ટૂંકી દોડવીર અને ત્રણવાર ઓલમ્પિક્સ સુવર્ણચંદ્રક વિજેતા
* ૧૯૯૧ – ધ્યાની દવે, ચેસની રમતના ભારતીય ખેલાડી

## અવસાન 
* ૧૯૪૮ – શોએબુલ્લાહ – ક્રાંતિકારી પત્રકાર (જ. ૧૯૨૦)
* ૨૦૦૬ – ઉસ્તાદ બિસ્મિલ્લાહ ખાન, ભારતીય સંગીતકાર,શરણાઇ વાદક (જ. ૧૯૧૬)
* ૧૯૧૭ - વિનુ માંકડ, ભારતીય ક્રિકેટ ખેલાડી
* ૧૯૭૪ – કિરપાલ સિંહ, ભારતીય આધ્યાત્મિક ગુરૂ (જ. ૧૮૯૪)
* ૧૯૭૮ – વિનુ માંકડ, ભારતીય ક્રિકેટર (જ. ૧૯૧૭)
* ૧૯૮૧ – કાકાસાહેબ કાલેલકર, ગુજરાતી સાહિત્યકાર, નિબંધકાર અને પ્રવાસલેખક (જ.૧૮૮૫)
* ૧૯૯૫ – સુબ્રમણ્યન ચંદ્રશેખર,  ભારતીય મૂળના અમેરિકન તારક ભૌતિકશાસ્ત્રી (જ. ૧૯૧૦)
* ૨૦૦૬ – બિસ્મિલ્લાહ ખાન, ભારત રત્ન પુરસ્કાર વિજેતા ભારતીય સંગીતકાર (જ. ૧૯૧૬)

## તહેવારો અને ઉજવણીઓ 
* વિશ્વ વરિષ્ઠ નાગરિક દિવસ (World Senior Citizen's Day)

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
દાણખેડા (તા. વાઘોડિયા)

**દાણખેડા (તા. વાઘોડિયા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા  તથા વડોદરાથી પૂર્વ દિશામાં આવેલા વાઘોડિયા તાલુકામાં આવેલું એક  ગામ છે. દાણખેડા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:વાઘોડિયા તાલુકો
ઓગસ્ટ ૧૮

**૧૮ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૩૦મો (લિપ વર્ષ દરમ્યાન ૨૩૧મો) દિવસ છે. આ દિવસ પછી વર્ષ પુરું થવામાં ૧૩૫ દિવસ બાકી રહે છે.

## મહત્વની ઘટનાઓ 
* ૧૮૬૮ – ફ્રેન્ચ ખગોળશાસ્ત્રી પિયરે જુલ્સ સિઝર જાન્સેને (Pierre Jules César Janssen) હિલીયમ વાયુની શોધ કરી.
* ૧૮૭૭ – અસફ હોલે (Asaph Hall) મંગળનો ચંદ્ર ફોબોસ શોધ્યો.
* ૧૯૦૩ – જર્મન એન્જિનિયર કાર્લ જેથોએ રાઈટ બંધુઓની પ્રથમ ઉડાનના ચાર મહિના પહેલા કથિત રીતે પોતાનું સ્વનિર્મિત મોટરગ્લાઇડિંગ વિમાન ઉડાડ્યું.
* ૧૯૪૨ – અડાસનો ગોળીબાર, બોમ્બે પ્રેસિડેન્સી, બ્રિટિશ ઈન્ડિયાના કૈરા જિલ્લાના (વર્તમાન ગુજરાત, ભારતમાં આણંદ જિલ્લામાં) અડાસ ગામમાં અડાસ રેલ્વે સ્ટેશન પર ભારત છોડો ચળવળ દરમિયાન છ લોકો મૃત્યુ પામ્યા અને મોટી સંખ્યામાં ઘાયલ થયા.
* ૧૯૪૫ – સુકર્ણોએ ઇન્ડોનેશિયાના પ્રથમ રાષ્ટ્રપતિ તરીકે પદ સંભાળ્યું.
* ૧૯૫૮ – વ્લાદિમીર નાબોકોવની વિવાદાસ્પદ નવલકથા *લોલિતા* અમેરિકામાં પ્રકાશિત થઈ.
* ૧૯૫૮ – બાંગ્લાદેશના તરવિયા બ્રોજેન દાસ ઇંગ્લીશ ચેનલ પાર કરનારા પ્રથમ એશિયન બન્યા.
* ૧૯૬૩ – નાગરિક અધિકાર આંદોલન: જેમ્સ મેરેડિથ મિસિસિપી યુનિવર્સિટીમાંથી સ્નાતક થયેલા પ્રથમ આફ્રિકન અમેરિકન બન્યા.
* ૨૦૦૫ – ઇન્ડોનેશિયાના જાવા ટાપુ પર વીજસંકટ ઘેરાયું, લગભગ ૧૦૦ મિલિયન લોકોને અસરકર્તા આ પાવરકટ ઇતિહાસનું સૌથી મોટું અને સૌથી વ્યાપક વીજસંકટ માંનું એક છે.
* ૨૦૦૮ – વિરોધપક્ષોનાં દબાણને કારણે, પાકિસ્તાનનાં પ્રમુખ પરવેઝ મુશર્રફે રાજીનામું આપ્યું.

## જન્મ 
* ૧૭૦૦ – પેશ્વા બાજીરાવ પહેલો, મરાઠા સામ્રાજ્યના સાતમા પેશવા. (અ. ૧૭૪૦)
* ૧૮૭૨ – વિષ્ણુ દિગંબર પલુસ્કર, હિન્દુસ્તાની સંગીતકાર, રઘુપતિ રાઘવ રાજા રામ ભજનનું મૂળ સંસ્કરણના ગાયક અને ગંધર્વ મહાવિદ્યાલયના સ્થાપક (અ. ૧૯૩૧)
* ૧૯૨૩ – અરદેશીર તારાપોર, પરમવીર ચક્ર વિજેતા સૈન્ય અધિકારી (જ. ૧૯૬૫)
* ૧૯૩૪ – ગુલઝાર, ભારતીય કવિ, ગીતકાર અને ફિલ્મ દિગ્દર્શક
* ૧૯૪૧ – સિતાંશુ યશશ્ચન્દ્ર, ગુજરાતી કવિ, નાટ્યલેખક, અનુવાદક અને શિક્ષણશાસ્ત્રી
* ૧૯૪૬ – અરુણા ઈરાની, ભારતીય ચલચિત્ર અભિનેત્રી
* ૧૯૫૬ – સંદીપ પાટીલ, ભારતીય ક્રિકેટર
* ૧૯૫૯ – નિર્મલા સીતારામન, ભારતીય રાજકારણી
* ૧૯૬૭ – દલેર મહેંદી, ભારતીય ભાંગડા/પોપ ગાયક
* ૧૯૮૦ – પ્રીતી જાંગિયાની, ભારતીય અભિનેત્રી

## અવસાન 
* ૧૯૪૫ – સુભાષચંદ્ર બોઝ,  ભારતીય સ્વાતંત્ર્ય સંગ્રામના અગ્રણી નેતા (જ. ૧૮૯૭)
* ૧૯૯૮ – પર્સીસ ખંભાતા, ભારતીય મોડેલ અને અભિનેત્રી, ફેમિના મિસ ઇન્ડિયા ૧૯૬૫ (જ. ૧૯૪૮)
* ૨૦૧૮ – કોફી અન્નાન, સંયુક્ત રાષ્ટ્રસંઘના ૭મા સેક્રેટરી જનરલ અને નોબૅલ પારિતોષિક વિજેતા (જ. ૧૯૩૮)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
વિશ્વ માનવતા દિવસ

**વિશ્વ માનવતા દિવસ** એ આંતરરાષ્ટ્રીય દિવસ છે, જે માનવતાવાદી કાર્યકરો અને માનવતાવાદી હેતુઓ માટે કામ કરીને પોતાનો જીવ ગુમાવનારાઓને ઓળખવા માટે સમર્પિત છે. સંયુક્ત રાષ્ટ્રસંઘ દ્વારા દર વર્ષે ઓગણીસમી ઓગસ્ટના દિવસને વિશ્વ માનવતા દિવસ તરીકે ઉજવવામાં આવે છે. આ દિવસ ઉજવવાની શરૂઆત થઇ ત્યારથી જગતમાં માનવતાવાદી વિચારસરણીનો વ્યાપ વધતો રહ્યો છે અને વિવિધ દેશો ખાતે માનવતાવાદી વલણને અધિકૃત રીતે માન્યતા મળવાનું પણ શરૂ થયું છે.

## બાહ્ય કડીઓ 
* વિશ્વ માનવતા દિવસ 
* The Sergio Vieira de Mello Foundation
* The OCHA અધિકૃત વેબ 
* સંયુક્ત રાષ્ટ્રસંઘની સામાન્ય સભા

શ્રેણી:મહત્વના દિવસો
ઓગસ્ટ ૨૦

**૨૦ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૩૨મો (લિપ વર્ષ દરમ્યાન ૨૩૩મો) દિવસ છે. આ દિવસ પછી વર્ષ પુરું થવામાં ૧૩૩ દિવસ બાકી રહે છે.

## મહત્વની ઘટનાઓ 
* ૧૮૫૮ – ચાર્લ્સ ડાર્વિને સૌ પ્રથમ લંડનની લિનેન સોસાયટીની જર્નલ ઓફ ધ પ્રોસિડિંગ્સમાં પ્રાકૃતિક પસંદગી દ્વારા ક્રમિક વિકાસનો સિદ્ધાંત (ઉત્ક્રાંતિવાદ) પ્રથમ વખત પ્રકાશિત કર્યો.
* ૧૯૬૦ – સેનેગલ માલી ફેડરેશનથી અલગ થઈ સ્વતંત્ર બન્યું.
* ૧૯૬૨ – *એનએસ સવાન્નાહ*, વિશ્વના પ્રથમ પરમાણુ સંચાલિત નાગરિક જહાજે તેની પ્રથમ સફર શરૂ કરી.
* ૧૯૯૫ – ફિરોઝાબાદ રેલ દુર્ઘટનામાં ૩૫૮ લોકોના મોત નીપજ્યા.

## જન્મ 
* ૧૮૯૬ – ગોષ્ઠ પાલ, (Gostha Pal) ભારતીય ફૂટબોલર (અ. ૧૯૭૬)
* ૧૯૩૨ – ચંદ્રકાંત બક્ષી, ગુજરાતી લેખક ‍(અ. ૨૦૦૬‌)
* ૧૯૪૧ – રાજીવ ગાંધી, ભારતના ૬ઠ્ઠા વડાપ્રધાન ‍(અ. ૧૯૯૧‌)
* ૧૯૪૩ – નરેશ કનોડિયા, ગુજરાતી ચલચિત્ર અભિનેતા (અ. ૨૦૨૦)
* ૧૯૪૬ – એન. આર. નારાયણ મૂર્તિ, ભારતીય ઉદ્યોગપતિ, ઇન્ફોસિસના સહ-સ્થાપક

## અવસાન 
* ૧૯૮૪ – અવિનાશ વ્યાસ, ભારતીય સંગીત નિર્દેશક, ગીતકાર અને ગુજરાતી ગાયક (જ. ૧૯૧૨)
* ૨૦૧૩ – નરેન્દ્ર દાભોલકર, ભારતીય લેખક અને કાર્યકર્તા (જ. ૧૯૪૫)
* ૨૦૧૪ – બી. કે. એસ. આયંગર, ભારતીય યોગ પ્રશિક્ષક અને લેખક, આયંગર યોગના સ્થાપક (જ. ૧૯૧૮)
* 

## તહેવારો અને ઉજવણીઓ 
* ભારતીય અક્ષય ઉર્જા દિવસ (Indian Akshay Urja Day)
* વિશ્વ મચ્છર દિવસ (World Mosquito Day)

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
બ્રાઝિલ

**બ્રાઝીલ** (:en:Brazil) દક્ષિણ અમેરિકા મહાદ્વીપ સ્થિત એક દેશ છે. તે આ મહાદ્વીપનો સૌથી મોટો દેશ છે. બ્રાઝિલની પ્રમુખ ભાષા પુર્તગાલી છે. બ્રાઝીલની જનસંખ્યા આશરે ૨૦,૮૦,૦૦,૦૦૦ જેટલી છે, જે દક્ષિણ અમેરિકામાં સૌથી વધુ છે. જનસંખ્યાની દ્રષ્ટિએ તે વિશ્વનો છઠ્ઠો સૌથી મોટો તથા વિસ્તારની દ્રષ્ટિએ પાંચમો સૌથી મોટો દેશ છે. તેની રાજધાની બ્રાઝીલીયા છે. તે ૭૪૯૧ કિલોમીટરનો દરિયાકિનારો ધરાવે છે.આ દક્ષિણ અમેરિકાની મધ્યથી લઈ એટલાન્ટિક મહાસાગર સુધી ફેલાયેલ છે

અહીંની અમેઝોન નદી, વિશ્વની સૌથી મોટી નદીઓમાં એક છે. આનું મુખ (ડેલ્ટા) ક્ષેત્ર અત્યંત ઉષ્ણ તથા આર્દ્ર ક્ષેત્ર છે જે એક વિષુવવૃત્તીય પ્રદેશ છે. આ ક્ષેત્રમાં જંતુઓ અને વનસ્પતિની અતિવિવિધ પ્રજાતિઓ જોવા મળે છે.

## ઇતિહાસ 
સન ૧૫૦૦માં કે તે પછી અહીં ઉપનિવેશ બનવાનો આરંભ થયો. આ પોર્ટુગલનું ઉપનિવેશ હતું.

## વિભાગ 
બ્રાઝીલમાં ૨૮ કેન્દ્રીય રાજ્ય તથા એક કેન્દ્રીય જિલ્લો છે  - 

#એક્રી
#અલાગોઆસ
#અમાપા
#આમેજ઼ોનાસ
#બહિયા
#કીરા
#એસ્પિરિતો સાન્તો
#ગોઇયાસ
#મરાન્હાઓ
#માતો ગ્રોસો
#માતો ગ્રોસો દો સુલ
#મિનાસ જેરેસ
#પારા#પરેબા
#પરેના
#પેરનામ્બુકો
#પિયાઉઈ
#રિયો ડિ જેનેરો
#રિયો ગ્રાંડો દો નાર્ટે
#રિયો ગ્રાંડો દો સુલ
#રોન્ડોનિયા
#રોરૈમા
#સાન્તા કૈટરીના
#સાઓ પાઉલો
#સર્જિપે
#ટોકૈનિસ

## આ પણ જુઓ
*  (વિક્ષનરી)

## References 
## Further reading 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## External links 
* Brazilian Federal Government
* Chief of State and Cabinet Members 
* Brazilian Institute of Geography and Statistics
* 
* Brazil  at *UCB Libraries GovPubs*
* 
* Country Profile from the U.S. Library of Congress (1997)

શ્રેણી:બ્રાઝિલ
આંતરરાષ્ટ્રીય ગુલામ વ્યાપાર અને તેના અંતની યાદગીરીનો દિવસ

**આંતરરાષ્ટ્રીય ગુલામ વ્યાપાર અને તેના અંતની યાદગીરીનો દિવસ** એ યુનેસ્કો દ્વારા એટલાન્ટિક પારના ગુલામ વ્યાપાર અને તેના અંતની યાદગીરી રૂપે દર વર્ષે ૨૩ ઓગસ્ટના રોજ મનાવવામાં આવે છે.

આજના દિવસની તારીખ સંસ્થાના સામાન્ય સંમેલન દ્વારા તેના ૨૯મા અધિવેશનમાં ઠરાવ ૨૯ સી/૪૦ ના સ્વીકાર દ્વારા પસંદ કરવામાં આવી હતી. સંસ્થાના મહાનિદેશક તરફથી ૨૯ જુલાઈ, ૧૯૯૮ના પરિપત્ર સીએલ/૩૪૯૪ દ્વારા સંસ્કૃતિ મંત્રીઓને આ દિવસને પ્રોત્સાહન આપવા આમંત્રણ આપવામાં આવ્યું હતું. આ તારીખ એટલા માટે મહત્વની છે કે, ૨૨ ઓગસ્ટથી ૨૩ ઓગસ્ટ, ૧૭૯૧ની રાત્રિ દરમિયાન, સેન્ટ ડોમિન્ગ્યુ (જે હવે હૈતી તરીકે ઓળખાય છે) ટાપુ પર એક બળવો શરૂ થયો હતો જેણે એવી ઘટનાઓને જન્મ આપ્યો હતો જે ટ્રાન્સએટલાન્ટિક ગુલામોના વેપારને નાબૂદ કરવામાં એક મુખ્ય પરિબળ હતું.

યુનેસ્કોના સભ્ય રાષ્ટ્રો દર વર્ષે આ તારીખે વિવિધ કાર્યક્રમોનું આયોજન કરે છે, જેમાં યુવાનો, શિક્ષકો, કલાકારો અને બૌદ્ધિકોની ભાગીદારીને આમંત્રણ આપવામાં આવે છે. આંતરસાંસ્કૃતિક યુનેસ્કો પ્રોજેક્ટ, "ધ સ્લેવ રૂટ"ના લક્ષ્યોના ભાગરૂપે, આ ઉજવણી સામૂહિક માન્યતા માટે અને ગુલામીના "ઐતિહાસિક કારણો, પદ્ધતિઓ અને પરિણામો" પર ધ્યાન કેન્દ્રિત કરવાની તક છે. ઉપરાંત તે આફ્રિકા, યુરોપ, અમેરિકા અને કેરેબિયન વચ્ચે માનવીઓમાં ટ્રાન્સએટલાન્ટિક વેપારને જન્મ આપનારી ક્રિયાપ્રતિક્રિયાઓના વિશ્લેષણ અને સંવાદ માટેનું મંચ તૈયાર કરે છે.

## સંદર્ભ 
## બાહ્ય કડીઓ 
* ૨૩ ઓગસ્ટ: આંતરરાષ્ટ્રીય ગુલામ વ્યાપાર અને તેના અંતની યાદગીરીનો દિવસ 

શ્રેણી:મહત્વના દિવસો
ઓગસ્ટ ૨૩

**૨૩ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૩૫મો (લિપ વર્ષ દરમ્યાન ૨૩૬મો) દિવસ છે. આ દિવસ પછી વર્ષ પુરું થવામાં ૧૩૦ દિવસ બાકી રહે છે.

## મહત્વની ઘટનાઓ 
* ૭૯ – માઉન્ટ વિસુવિયસ જવાળામુખી સક્રિય બન્યો, યોગાનુયોગ આ દિવસ આગના રોમન દેવતા 'વલ્કન' (અગ્નિદેવ) માટેના ઉપવાસનો દિવસ હતો.
* ૧૯૦૪ – ઓટોમોબાઇલ ટાયર ચેઇન (બરફમાંથી વાહન ચલાવતી વખતે મહત્તમ ઘર્ષણ પ્રદાન કરવા માટે વાહનોના ટાયર પર ફિટ કરેલા સાંકળ જેવા ઉપકરણો) માટેના પેટન્ટ અધિકારો પ્રદાન કરવામાં આવ્યા.
* ૧૯૬૬ – 'લુનાર ઓરબિટર ૧' દ્વારા, ચંદ્રની ભ્રમણકક્ષામાંથી, પૃથ્વીનું પ્રથમ ચિત્ર લેવાયું.
* ૧૯૯૦ – સદ્દામ હુસૈન ખાડી યુદ્ધને રોકવાના પ્રયાસના ભાગરૂપે ઇરાકી સરકારી ટેલિવિઝન પર સંખ્યાબંધ પશ્ચિમી "મહેમાનો" (બંધકો) સાથે નજરે પડ્યા.
* ૧૯૯૦ – આર્મેનિયાએ સોવિયેત યુનિયનથી સ્વતંત્રતાની ઘોષણા કરી.
* ૧૯૯૦ – પશ્ચિમ અને પૂર્વ જર્મનીએ બન્ને દેશોના પુનર્ગઠનની ઘોષણા કરી. 
* ૧૯૯૧ – વર્લ્ડ વાઈડ વેબની સેવા જાહેર જનતા માટે ખુલ્લી મુકવામાં આવી.
* ૨૦૧૧ – લિબિયાના ગૃહયુદ્ધ દરમિયાન રાષ્ટ્રીય સંક્રમણ પરિષદના દળોએ બબ–અલ–અઝીઝિયા પર કબજો મેળવ્યા બાદ લિબિયાના નેતા મુઅમ્મર ગદ્દાફીને સત્તા પરથી ઉથલાવી દેવામાં આવ્યા.

## જન્મ 
* ૧૮૫૨ – રાધા ગોવિંદ કર, (Radha Gobinda Kar) ભારતીય ચિકિત્સક અને પરોપકારી (અ. ૧૯૧૮)
* ૧૮૭૧ – દીવાન બહાદુર નર્મદાશંકર મહેતા, ગુજરાતી લેખક, તત્વજ્ઞાનના ઇતિહાસકાર અને વહિવટકર્તા (અ. ૧૯૩૯)
* ૧૮૭૨ – ટંગટૂરી પ્રકાશમ, (Tanguturi Prakasam) ભારતીય વકીલ અને રાજકારણી, આંધ્ર પ્રદેશના પ્રથમ મુખ્યમંત્રી (અ. ૧૯૫૭)
* ૧૮૮૮ – હરિલાલ ગાંધી, મહાત્મા ગાંધી અને કસ્તુરબાના સૌથી મોટા પુત્ર (અ. ૧૯૪૮)
* ૧૯૧૮ – અન્ના મણિ, ભારતીય ભૌતિકશાસ્ત્રી અને હવામાનશાસ્ત્રી (અ. ૨૦૦૧)
* ૧૯૪૪ – પ્રવીણ દરજી, ગુજરાતી કવિ, વિવેચક, સંપાદક
* ૧૯૫૨ – જયેન્દ્ર શેખડીવાળા, ગુજરાતી કવિ અને વિવેચક
* ૧૯૭૩ – મલ્લિકા અરોરા, ભારતીય અભિનેત્રી અને મોડેલ
* ૧૯૭૮ – અશોક ચાવડા, ગુજરાતી કવિ, લેખક અને વિવેચક

## અવસાન 
* ૧૮૭૩ – રણછોડદાસ ઝવેરી, નૂતન શિક્ષણના પ્રણેતા અને કેળવણીકાર (જ. ૧૮૦૩)
* ૧૯૫૮ – મહારાણી ચીમનાબાઈ, બરોડા રજવાડાના મહારાજા સયાજીરાવ ગાયકવાડના બીજા પત્ની (જ. ૧૮૭૨)

## તહેવારો અને ઉજવણીઓ 
* આંતરરાષ્ટ્રીય ગુલામ વ્યાપાર અને તેના અંતની યાદગીરીનો દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
શ્રાવણ વદ ૩

**શ્રાવણ વદ ૩**ને ગુજરાતીમાં **શ્રાવણ વદ તૃતિયા** કે **શ્રાવણ વદ ત્રીજ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના દસમા મહિનાનો અઢારમો દિવસ છે, જ્યારે શક સંવત મુજબ વર્ષના પાંચમા મહિનાનો અઢારમો દિવસ છે.  

## તહેવારો અને ઉજવણીઓ
*
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
મેર

**મેર** એ ભારતનાં ગુજરાત રાજ્યનાં સૌરાષ્ટ્ર વિસ્તારનાં કાઠિયાવાડમાં **મહેર, મિહિર, મૈર, કે મેહર** તરીકે પણ ઓળખાતા, ક્ષત્રિય વર્ણનાં અને હિંદુ ધર્મના લોકોનો સમુહ છે. તેઓ ઇન્ડો-આર્યન સમુહનાં હોવાનું મનાય છે, અને તેમનો પોતાના માન સન્માન કાજે કેટલાયે યુદ્ધો, શૌર્ય અને બલિદાનનો સમૃધ્ધ અને વૈવિધ્યપૂર્ણ ઇતિહાસ છે. તેમના દ્વારા કરાયેલા કેટલાક બલિદાનો શપથ (વચન)ની પૂર્તિ, ફરજ અને સામાન્ય પ્રજાજનો તથા પોરબંદરનાં જેઠવા રાણાઓ પ્રત્યેની જવાબદારીઓને કારણે કરાયેલા. મેર લોકોની વસ્તી, ૧૯૫૧ની વસ્તી ગણતરી પ્રમાણે, લગભગ ૫૦,૦૦૦ જેટલી હતી, જે ૧૫૫ ગામો અને ૨૩ નેસોમાં વહેંચાયેલ હતી. મેર લોકોનો પારંપારીક વ્યવસાય યોદ્ધા અને ખેતિકામ કરનાર તરીકેનો ગણાય છે. પોરબંદરનાં જેઠવા રાણાઓ દ્વારા મેર લોકોને કેટલાક ગામો અને જમીનો આપવામાં આવેલ (જેને ગરાસદારીનાં ગામો કહેવામાં આવે છે), આક્રમણખોરો સામે રાજ્યના રક્ષણ માટે, રાજ્યની સેનાનો ભાગ બનવા બદલ આ ગરાસદારી આપવામાં આવેલ. મેર ને તો મેર લાડા કેહવાય. મેર ની હારે વેર નો કરાય. મેર ના ઈતિહાસ ગણાવિયે એટલો ઓછો સુરવીરો ના નામ નાથો મોઢવાડિયો , નાગાજણ સિસોદિયા આવા તો કેટલાક શૂરવીરો છે.

## કાઠિયાવાડ વિસ્તારનાં પ્રસિધ્ધ મેર વ્યક્તિત્વો 
* નાગાર્જુન કરશન સિસોદીયા - (શહિદ મેજર નાગાર્જુન સિસોદીયા) ૧૯૭૧ નાં યુદ્ધ દરમિયાન "ઓપરેશન કેક્ટસ લિલી"માં શહિદ થયેલ મહેર જવાંમર્દ.(ભારતીય થલસેના )
* માલદેવ રાણાભાઈ કેશવાલા - (માલદેવ બાપુ) મહેર સમાજનાં સંત સમાન, સ્વાતંત્ર્યતા સેનાની, સમાજમાં જ્ઞાન અને શિક્ષણનો પ્રચાર કરનાર.  
* માલદેવજી ઓડેદરા - સામાજીક-રાજકિય આગેવાન, ભુ.પૂ. સાંસદ, કેન્દ્રિય પ્રધાન અને ગુજરાત કોંગ્રેસ સમિતીનાં અધ્યક્ષ રહી ચુકેલા.

## આ પણ જુઓ
* ક્ષત્રિય
* રાજપૂત
* કાઠિયાવાડ
* રામદેવપીર

## સંદર્ભો
શ્રેણી:ભારતની જ્ઞાતિઓ
કામરોલ

**કામરોલ** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા તથા વડોદરાથી પૂર્વ દિશામાં આવેલા વાઘોડિયા તાલુકામાં આવેલું એક ગામ છે. કામરોલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:વાઘોડિયા તાલુકો
ઓગસ્ટ ૧૯

**૧૯ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૩૧મો (લિપ વર્ષ દરમ્યાન ૨૩૨મો) દિવસ છે. આ દિવસ પછી વર્ષ પુરું થવામાં ૧૩૪ દિવસ બાકી રહે છે.

## મહત્વની ઘટનાઓ 
* ૧૭૫૭ – ઇસ્ટ ઇન્ડિયા કંપનીએ કોલકાતામાં રૂપિયાનો પ્રથમ સિક્કો બહાર પાડ્યો.
* ૧૯૧૯ – અફઘાનિસ્તાન યુ.કે.થી સંપૂર્ણ સ્વતંત્ર થયું.
* ૧૯૩૪ – ૧૯૩૪ના જર્મન જનમત સંગ્રહમાં હિટલરની ફ્યુહરર (Führer) શીર્ષક સાથે રાષ્ટ્રપ્રમુખ તરીકે નિમણૂકને મંજૂરી આપી.
* ૧૯૬૦ – સ્પુતનિક કાર્યક્રમ: સ્પુતનિક ૫ - સોવિયેત યુનિયને "બેલ્કા" અને "સ્ટ્રેલ્કા" નામક શ્વાનો, ૪૦ ઉંદર (mice), ૨ ઘુસ (rat) અને વિવિધ જાતની વનસ્પતિઓ સાથે ઉપગ્રહનું પ્રક્ષેપણ કર્યું. 
* 
## જન્મ 
* ૧૮૮૭ – એસ. સત્યમૂર્તિ, ભારતીય વકીલ અને સ્વાતંત્ર્ય સેનાની (અ. ૧૯૪૩)
* ૧૯૦૪ – સરલા દેવી, ભારતીય સ્વતંત્રતા કાર્યકર, નારીવાદી, સામાજિક કાર્યકર, રાજકારણી અને લેખક (અ. ૧૯૮૬)
* ૧૯૦૭ – હજારી પ્રસાદ દ્વિવેદી, ભારતીય ઇતિહાસકાર, લેખક અને વિદ્વાન (અ. ૧૯૭૯)
* ૧૯૦૮ – વીર વિક્રમ કિશોર, ત્રિપુરા રજવાડાંના માણિક્ય વંશના મહારાજા (અ. ૧૯૪૭)
* ૧૯૧૦ – સંત આલ્ફોન્સા, ભારતીય મૂળના પ્રથમ મહિલા નન એમને કેથોલિક ચર્ચ દ્વારા સંત તરીકે કેનોનાઇઝ કરવામાં આવ્યા (અ. ૧૯૪૬)
* ૧૯૨૮ – શિવ પ્રસાદ સિંહ, ભારતીય હિન્દી લેખક (અ. ૧૯૯૮)
* ૧૯૫૦ – સુધા મૂર્તિ, ભારતીય લેખક અને શિક્ષક, ઇન્ફોસિસ ફાઉન્ડેશનના વડા
* ૧૯૬૬ – રઈશ મનીઆર, ગુજરાતી કવિ અને ગઝલકાર

## અવસાન 
* ૧૯૦૬ – બદરુદ્દીન તૈયબજી, ભારતીય વકીલ અને રાજનેતા. બોમ્બે ઉચ્ચ ન્યાયાલયના પ્રથમ ભારતીય બેરિસ્ટર (જ. ૧૮૪૪)
* ૧૯૭૯ – હરભાઈ ત્રિવેદી, ગુજરાતના શિક્ષણવિદ્ (જ. ૧૮૯૧)
* ૧૯૯૩ – ઉત્પલ દત્ત, ભારતીય અભિનેતા, દિગ્દર્શક અને નાટ્યકાર (જ. ૧૯૨૯)
* ૨૦૧૫ – સનત મહેતા, ભારતીય રાજકારણી અને ગુજરાતના પૂર્વ નાણાં મંત્રી (જ. ૧૯૩૫)

## તહેવારો અને ઉજવણીઓ 
* વિશ્વ માનવતા દિવસ - સંયુક્ત રાષ્ટ્રસંઘ દ્વારા.
* વિશ્વ ફોટોગ્રાફી દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
માણેકચંદ વાજપેયી રાષ્ટ્રીય પત્રકારત્વ પુરસ્કાર

**માણેકચંદ્ર વાજપેયી રાષ્ટ્રીય પત્રકારત્વ પુરસ્કાર** મધ્ય પ્રદેશ રાજ્ય સરકાર દ્વારા પત્રકારત્વ ક્ષેત્રે ઉત્તમ યોગદાન બદલ એનાયત કરવામાં આવતો એક પુરસ્કાર છે. આ પુરસ્કાર મધ્ય પ્રદેશ રાજ્યના યશસ્વી પત્રકાર સ્વ. માણેકચંદ્ર વાજપેયીની યાદમાં આપવામાં આવે છે.  આ પુરસ્કાર રૂપે એક લાખ રૂપિયા, શાલ, શ્રીફળ તેમ જ સ્મૃતિ ચિહ્ન આપી સન્માન કરવામાં આવે છે. આ પુરસ્કારની સ્થાપના સને ૨૦૦૬ના વર્ષમાં કરવામાં આવી હતી.

સ્વ. વાજપેયીની પ્રથમ પુણ્ય તિથિ વખતે સને ૨૦૦૬ના વર્ષ માટે આ પુરસ્કાર વરિષ્ઠ પત્રકાર તેમ જ  રાષ્ટ્રધર્મના ભૂતપૂર્વ સંપાદક શ્રી ભગવતીધર વાજપેયી, (જબલપુર)ને એનાયત કરવામાં આવ્યો હતો.

સને ૨૦૦૭ના વર્ષ માટે આ પુરસ્કાર શ્રી ઓમપ્રકાશ કુન્દ્રા, ભોપાલને એનાયત કરવામાં આવ્યો હતો.

સને ૨૦૦૮ના વર્ષ માટે આ પુરસ્કાર શ્રી રામશંકર અગ્નિહોત્રીને એનાયત કરવામાં આવ્યો હતો.

શ્રેણી:પુરસ્કાર
શ્રેણી:મધ્ય પ્રદેશ
ઋષિ પંચમી

**ઋષિપંચમી** એ ભાદરવા સુદ ૫ને દિવસે ઉજવવામાં આવતુ એક વ્રત છે. આ દિવસે બહેનો સ્ત્રીદોષોથી થતા રોગોની મુક્તિ માટે વ્રત કરે છે જેમાં સામા નામનું ઋષિધાન્ય ખાઈ, ફળાહાર કરી ને નદીએ જઈ સ્નાન કરીને હિંદુ ધર્મના સપ્તર્ષિ (સાત ઋષિઓ) કશ્યપ, અત્રિ, ગૌતમ, ભારદ્વાજ, વિશ્વામિત્ર, જમદગ્નિ અને વસિષ્ઠની પૂજા કરે છે. તેથી આ વ્રતને **ઋષિપાંચમ**, **ઋષિપંચમી** અથવા **સામા પાંચમ** પણ કહે છે.

શ્રેણી:વ્રતો
ભાદરવા સુદ ૨

**ભાદરવા સુદ ૧૧ ને** ગુજરાતી માં **ભાદરવા સુદ બીજ** કહેવાય છે. આ દિવસ હિંદુ વૈદિક પંચાંગના વિક્રમ સંવત મુજબ વર્ષના અગીયારમાં મહિનાનો બીજો દિવસ છે, જ્યારે શક સંવત મુજબ વર્ષના છઠ્ઠા મહિનાનો બીજો દિવસ છે. 

## તહેવારો અને ઉજવણીઓ
* 

## મહત્વની ઘટનાઓ 
*

## જન્મ
*

## અવસાન
*

## સંદર્ભ
----

શ્રેણી:પંચાંગ
શ્રેણી:સમય